NovaEnergija.net » Visa objavila partnerstvo sa Belgrade Beer Fest Visa objavila partnerstvo sa Belgrade Beer Fest – NovaEnergija.net\nVisa je danas objavila partnerstvo sa jednim od najvećih festivala piva u jugoistočnoj Evropi – Belgrade Beer Fest™, koji svake godine okupi više od 500,000 posetilaca iz regiona. Tokom pet dana, gosti će uživati na preko 40 koncerata međunarodnih i lokalnih muzičkih zvezda, različitim zabavnim programima i ukusnoj hrani, a sve to uz dobro poznate ukuse više od 200 brendova stranih i domaćih piva.\nTokom jubilarnog 15. Belgrade Beer Fest-a™ posetioci će prvi put imati priliku da iskuse brza, sigurna i pouzdana beskontaktna plaćanja i uživaju u pogodnostima kupovine Visa beskontaktnim karticama. Od 16. do 20. avgusta beskontaktna plaćanja biće dostupna na 100 terminala postavljenih na prodajnim štandovima širom festivalske zone na Ušću.\nKao zvanični partner Belgrade Beer Fest™ Visa će na predstojećem Festivalu prodavcima i kupcima omogućiti bezgotovinske transakcije i demonstrirati beskontaktnu tehnologiju koja skraćuje vreme provedeno u redovima za izvršenje plaćanja i ostavlja više prostora za uživanje u muzičkom programu. Dodatno, u okviru Visa inovativne zone posetioci će moći da se informišu o Visa beskontaktnoj tehnologiji, zabave učešćem u foto aktivaciji “Magic Mirror”, besplatnoj WI-FI zoni i napune svoje telefone na beskontaktnim punktovima.\nVisa objavila partnerstvo sa Belgrade Beer Fest was last modified: August 9th, 2017 by Jelena Jovičić\nbelgrade beer festsaradnjaVisa\nAutor pravila o jakim i bezbednim šiframa: Nisam bio u pravu!


"Pažljivko" uči decu ponašanju u saobraćaju - Kolubarski Info\n“Pažljivko” uči decu ponašanju u saobraćaju\nredakcija November 1, 2019\t0 Komentara\nKoliko je važno da deca već od najranijeg uzrasta budu upoznata sa pravilima u saobraćaju, prepoznali su u Agenciji za bezbednost saobraćaja i u Savetu za bezbednost saobraćaja grada Valjeva. Zato je za đake prvake sa teritorije grada Valjeva organizovana pozorišna predstava “Pažljivko“, koja na zanimljiv i deci blizak način, prenosi saobraćajna pravila. Grad Valjevo je preko svog Saveta za bezbednost saobraćaja finansirao sa milion dinara nabavku edukativno – propagadnog materijala koji je podeljen nakon predstave.\nDanas je u Centru za klturu Valjeva odigrana ova predstava, a valjevske đake su pozdravili član Gradskog veća Dejan Bogojević i Duško Pešić, načelnik Odeljenja za prevenciju u Agenciji za bezbednost saobraćaja.\n“Nama je bezbednost najmlađih veoma bitna, stoga će grad Valjevo i u budućnosti podržavati sve akcije vezane za bezbednost u saobraćaju. Želim da uživate u predstavi koja sledi”, obratio se prvacima Dejan Bogojević.\nDuško Pešić iz Agencije za bezbednost saobraćaja je rekao da je poslednjih godina stanje znatno bolje nego što je bilo u prethodnom periodu, kada je broj povređene i nastradale dece u Srbiji u pitanju.\n“Do pre nekih desetak godina deca su nam stradala kao pešaci u saobraćaju, a poslednjih godina dominantno stradaju kao putnici u vozilu. Mnogo nam je teže da u saobraćaju zaštitimo decu kao pešake, jer dete uzrasta od 6 godina ne zna da proceni udaljenst, brzinu vozila i da izabere bezbedno mesto za prelazak kolovoza”, rekao je Pešić, koji je napomenuo da se ovakve edukativne predstave i aktivnosti Agencije sprovode već sedam godina.\nČlan Gradskog veća i predsednik Saveta za bezbednost saobraćaja Dobrosav Janković je rekao da grad Valjevo i ove godine od novca koji je prikupljen od saobraćajnih kazni, finansira brojne aktivnosti na unapređenju bezbednosti saobraćaja u gradu.\n“Nabavili smo vrećice za sportsku opremu, pernice i majice sa reflektujućim trakama, a sve iz tih razloga kako bi deca pravilno postupala prilikom odlaska u školu, povratka i kako bi se ponašali bezbedno u saobraćaju. Što se tiče dece u saobraćaju, kada govorimo u celini, mi smo u 2018. godini imali devetnaestoro dece koja su povređena u saobraćaju i jedno dete koje je poginulo prošle godine na Divčibarama”, rekao je Dobrosav Janković.\nTags: agncija za bezbednost saobraćaja, dejan bogojević, pažljivko, valjevo\nNezgoda kod uključenja na autoput "Miloš Veliki" u Ljigu


Implementacija Microsoft Dynamics AX rešenja u kompaniji eFront\nPravo rešenje za kompaniju eFront je bilo uvođenje Microsoft Dynamics AX sistema, koji ima mogućnost povezivanja celokupnog poslovanja u jedan integrisani sistem. Osnovni cilj implementacije AX rešenja je bila integracija svih podataka kompanije, kako bi se povećala efikasnost vođenja evidencije o klijentima i potraživanjima. Za inicijalnu implementaciju eFront se odlučio za Microsoftovog partnera koji dolazi iz Francuske.\nMS Dynamics AX je uspostavio centralnu kontrolu i praćenje toka dokumenata i računa u našoj kompaniji. To je omogućilo zaposlenima koji rade plaćanja da se ujedine i da rade kao tim, bez obzira na udaljenost i različitosti. Operacije u vezi sa računima se izvršavaju na jednom mestu, iz jednog prozora.\nKompanija eFront je vodeći svetski provajder softverskih rešenja u oblasti finansija sa značajnim iskustvom u alternativnim investicijama i upravljanju rizikom. eFront softverski sistemi su namenjeni kompanijama koje posluju u sektoru privatnog kapitala, nekretnina, bankarstva kao i u sektoru osiguranja. Kompanija je osnovana 1999. godine, a danas pruža usluge za gotovo 700 preduzeća u preko 40 zemalja širom sveta. Zapošljava nešto više od 600 ljudi.\nS obzirom da je i sama proizvođač softverskih sistema, kompanija eFront je pre uvođenja Microsoft Dynamics AX rešenja koristila sopstveni softver čija je osnovna funkcija vođenje evidencije o projektima, kao i detalje u vezi sa njima. Međutim, ovaj softver nije namenjen vođenju finansija i računovodstva koja predstavljaju okosnicu poslovanja svake kompanije.\nNedostatke dotadašnjeg softvera kompanija eFront pokušala je da premosti uz pomoć Microsoft Office radnog alata, odnosno programa Word i Excel, koji su predstavljali, pored softvera koji je do tada upotrebljavan, još jedan od alata korišćenih za izdavanje faktura, kao i prilikom rasporeda fakturisanja. Ovakav finansijski sistem je kompaniji otežavao svakodnevni rad, a naročito fakturisanje i naplatu. Posebno je važno naglasiti da u okviru kompanije postoje 26 različitih pravnih entiteta koji se nalaze u 11 država, pa je od izuzetnog značaja bilo da se finansijski sistem cele kompanije usaglasi i pojednostavi.\nPravo rešenje za kompaniju eFront je bilo uvođenje Microsoft Dynamics AX sistema koji ima mogućnost povezivanja celokupnog poslovanja u jedan integrisani sistem. Osnovni cilj implementacije AX rešenja bila je integracija svih podatka kompanije, kako bi se povećala efikasnost vođenja evidencije o klijentima i potraživanjima. Za inicijalnu implementaciju eFront se odlučio za Microsoftovog partnera koji dolazi iz Francuske.\nPrilikom implementacije eFront je želeo da prilagođavanje Microsoft Dynamics AX rešenja svede na minimum, što je u izvesnoj meri dovelo do toga da je analiza bila redukovana, pa samim tim ni sve postavke nisu bile u skladu sa potrebama poslovnih procesa, ali ni sa dobrom praksom prilikom izvođenja ovakvih projekata. S obzirom da inicijalna implementacija AX sistema nije izvršena na adekvatan način, osnovni problem konsolidacije i izveštavanja o poslovnim aktivnostima kompanije nije otklonjen.\nNakon implementacije Microsoft Dynamics AX sistema, u kompaniji je doneta odluka da se fakturisanje za sve pravne entitete obavlja iz jednog centra u kojem će biti oformljen Billing Team. Odlučeno je da taj Billing centar bude lociran u Beogradu. Iako je implementacija osnovnog Microsoft Dynamics AX sistema bila poverena francuskoj kompaniji, dodatna implementacija Project management i Accounting modula u kojem bi se vršilo fakturisanje po projektima poverena je Adacti iz Beograda. Takođe, Adacta je finalizirala implementaciju AX sistema za deset pravnih entiteta kompanije eFront u zemljama: Singapur, Dubai, Hong Kong, Kanada, SAD (4 pravna entiteta) i u UK (2 pravna entiteta).\nAdacta se tokom implementacije potrudila da pre svega pomogne u prevazilaženju problema nastalih usled neadekvatne prvobitne implementacije. Formirani su virtuelni timovi čiji su članovi bili raspoređeni globalno, čime je Adacta pokazala da je timski duh u sprezi sa novim tehnologijama put ka sigurnom uspehu. Pravovremenim i kvalitetnim reagovanjem Adacta je svojim zalaganjem doprinela da se Microsoft Dynamics AX približi željenom nivou funkcionisanja. Od januara 2015. godine kompanija eFront konačno ima mogućnost da ostvari pun potencijal AX sistema.\nPrednost Microsoft Dynamics AX sistema jeste pre svega njegova efikasna mogućnost povezivanja sa ostalim informacionim sistemima. Skup funkcionalnih područja zahvata celokupno finansijsko poslovanje, proizvodnju i lanac nabavke, prodaju i marketing, upravljanje kadrovima kao i vođenje projekata i uslužne delatnosti.\nUvođenjem Projektnog modula Microsoft Dynamics AX, kompanija eFront je dobila poboljšanja u pogledu pristupa kompletne analitike projekata, kupaca i dobavljača, istoriju transakcija i lako izdavanje faktura. Na ovaj način kompanija je svoje postojeće procese značajno pojednostavila, a time i omogućila efikasnije i transparentnije poslovanje.\nImajući u vidu da inicijalna implementacija nije izvedena do kraja i da je u toku revizija, u nastavku slede najvažniji učinci implementacije:\nIntegrisanost podataka iz svih preduzeća\nVidljivi i jasni interkompanijski odnosi\nJedinstvena evidencija o zaposlenima (HR)\nFakturisanje iz AX sistema (smanjen overhead vezan za unos podataka jer se ranije fakturisalo ručno, a knjižilo u AX sistemu)


ZLATKO KOKANOVIĆ: Zašto su ekolozi pukli u Nedeljicama (VIDEO)\nAutor: Glas javnosti 19.04.2022. u 19:25\nGost Glasa javnosti bio je Zlatko Kokanović iz udruženja „Ne damo Jadar“ iz Gornjih Nedeljica.\nŠta se sada dešava u dolini Jadra, da li je stavljena tačka na Rio Tinto, da li ta kompanija odlazi iz tog dela Srbije, ili je rudnik litijuma i dalje moguć, o tome je za Glas javnosti govorio Kokanović.\nDokle se stiglo sa zatvaranjem istražnih bušotina na parceli koju je naš sagovornik kupio i podneo zahtev da se uklone. Šta je sa ostalih više od 500 bušotina?\nKako objašnjava pobedu naprednjaka u tom kraju, ko je glasao za njih u Nedeljicama?\nŠta ukoliko Rio Tinto ipak ostane u dolini Jadra i nastavi sa aktivnostima na otvaranju rudnika, da li su mogući novi protesti, zašto je Rio Tinto ispit za buduću vlast...\nTo su neke od tema razgovora koji možete pogledati u priloženom videu.\nrudnikvideointervjulitijumrio tintogornje nedeljicezlatko kokanović


U bioskopima: Maša i medved: Nove avanture\nNaslovna » Izlasci » Film » U bioskopima: Maša i medved: Nove avanture\nOd 29. decembra u bioskopima će se prikazivati film „Maša i medved: Nove avanture“, a premijera je 28. decembra od 17.30 u bioskopu Cineplexx Delta City.\nMaša je trogodišnja energična, druželjubiva i pomalo luckasta devojčica koja živi u šumi i koja stalno upada u nevolje. Njen dobri drug medved, koji je štiti, često i sam upadne u nevolju zbog Mašinih nestašluka, ali ipak, njih dvoje, uz ostale životinje u šumi zabavljaju gledaoce, ali ih i uče kreativnosti, lojalnosti i pravom prijateljstvu.\nNovogodišnji praznici donose deci 63 minuta novih avantura njihove omiljene junakinje namenjenih prvenstveno za bioskop.\nAutori su se odlučili na ovu dužinu jer je po istraživanjima to optimalno trajanje koje može da drži pažnju i najmlađima kojima su ove priče i namenjene. Takođe, idealna je za upoznavanje mališana sa zabavom koju nudi odlazak u bioskop.\nRežija sinhronizacije filma poverena je Dušici Novaković, glumici Pozorišta na Terazijama, a Maši glas i dalje pozajmljuje Jovana Jelovac Cavnić koju fanovi ovog serijala identifikuju sa likom nestašne trogodišnjakinje. (danubeogradu.rs)\nTagovianimirani film bioskopi film izlasci maša i medved premijera\nPrethodni U bioskopima: Putnici\nSledeći Bioskopski repertoari (22-28. decembar 2016)\nNovi filmovi u bioskopima: Pritisni Play i voli ponovo


Fokusirati se na privredni rast i subvencije poljoprivredi | Trebinje Live\nTadić: Fokusirati se na privredni rast i subvencije poljoprivredi\nTREBINJELIVE 29. 09. 2014. - 13:12h\nKandidat Saveza za promjene za predsjednika Republike Srpske Ognjen Tadić izjavio je danas U Trebinju da je potrebno fokusirati se na ona pitanja koja mogu biti razvojnog karaktera, a odnose se na privredni rast i subvencije poljoprivredi i u Hercegovini i u cijeloj Srpskoj.\nTadić je rekao novinarima da brojne aktivnosti koje su bile u proteklom vremenu nisu donijele pomak na tom planu i da su više bile stimulativno-političkog karaktera nego što su se objektivno odnosile na povećanje poljoprivredne proizvodnje.\n„Znamo da je poljoprivredu potrebno subvencionisati jer ona jako teško funkcioniše u brojnim zemljama, ali je važno da znamo da ona ima pretpostavku u Republici Srpskoj da u komparativnom smislu poljoprivreda Srpske bude u boljem stanju nego što je poljoprivreda u Federaciji i u drugom okruženju“, naglasio je Tadić.\nOn smatra da je na tom planu potrebno puno raditi, a da se problemi koji su vezani za privredni rast mogu prevazići izdvajanjem većih subvencija i prestankom zaduženja radi političkih aktivnosti.\n„U Trebinju i u Hercegovini imamo slučaj političkih manipulacija koje su vezane za zapošljavanje i zaduživanje što je očito samo predizbornog karaktera i to na dva do tri mjeseca nakon čega će ti ljudi ponovo ostati bez posla“, rekao je Tadić.


Politika Autor:Vojislav Milovančević01. jun. 202116:04\nNaredne subote u Jagodini, organizacije za zaštitu žrtava seksualnog nasilja, trgovine ljudima i prava žena, sprovešće akciju u tom pomoravskog mestu s namerom da informišu građane i građanke o njihovim pravima i upute ih na kontakt telefone za podršku. Ovo je prva akcija te vrste u ovom gradu od kad je potpredsednica Stranke slobode i pravde, Marinika Tepić, obavestila javnost da je prvi čovek Jagodine, Dragan Marković Palma, organizovao žurke na kojima su podvođene devojke i maloletnice.\nGovoreći o akciji koja će se naredne subote održati u Jagodini, aktivistkinja Aida Ćorović je za naš portal rekla da će predstavnici nekoliko organizacija doći u taj grad kako bi promovisali brojeve telefona na koje mogu da se jave žrtve seksualnog nasilja.\n“Nakon našeg prvog odlaska u Jagodinu, udružile su se različite organizacije, pre svega tu su Inicijativa Ne davimo Beograd, Astra i Autonomni ženski centar, ali i brojni aktivisti pojedinačno. Mi smo načelno formirali nešto što se zove “Nezavisna ženska grupa” i nastavljamo dalje da obilazimo mesta po Srbiji”, istakla je Ćorović i dodaje da će dalje akcije biti uslovljene finansijskim sredstvima koja im budu na raspolaganju.\n“Ove subote idemo u Jagodinu kako bismo promovisali telefone na koje žrtve mogu da se jave, ali i osobe koji mogu da pruže stručnu pomoć. Za ono za šta se Palma optužuje postoje i elementi trgovine ljudima i to želimo da objasnimo kroz razgovor sa građanima i građankama. Nama nije bio cilj samo da jednom odemo u Jagodinu, dok je Marinika Tepić držala konferenciju, već da podržimo žene na lokalu i da ih ohrabrimo”, istakla je ona.\nTepić: Jedino je logično privesti Palmu\nPotpredsednica Stranke slobode i pravde i političarka koja je prva iznela informacije o žurkama koje je organizovao Marković u Jagodini, Marinika Tepić, rekla je za naš portal da podržava akciju koja će uslediti u subote, te da je važno da se žrtve upoznaju sa tim kome mogu da se obrate za pomoć.\nOna se osvrnula i na to što još uvek izostaje konkretna reakcija tužilaštva na navode o podvođenju.\n“Tužiteljka u Kraljevu mi je delovala kao neko ko odlično radi svoj posao. Oni moraju da izađu u jednom momentu i da kažu da li ima osnova za pokretanje postupka protiv Palme. Ja im sigurno neću dozvoliti da se izvuku, u prvom redu neću to dozvoliti Markoviću”, istakla je ona.\nTepić kaže da bi nakon pokretanja postupka sledeći korak morao da bude privođenje prvog čoveka Jagodine.\n“Oni ne mogu da očekuju da će bilo ko da se oseti sigurnim u institucijama države dokle god Palma igra kolo na nacionalnim televizijama, umesto da bude priveden”, objašnjava potpredsednica SSP.\nTepić je istakla da neće sedeti “skrštenih ruku” u slučaju da tužilaštvo odbije da procesuira Markovića, jer je to, kako kaže, pitanje pravde i istine.\n“Ukoliko kraljevačko tužilaštvo slegne ramenima, uprkos dobrim iskustvima koje sam imala sa tužiteljkom, onda očekujem da se aktivira Tužilaštvo za organizovani kriminal, jer u ovom slučaju postoje elementi za njihovo uključivanje”, smatra Tepić.\naida ćorovićDragan Marković PalmaJagodinamarinika tepićPodvođenjepodvođenje maloletnice


Održan treći trening u okviru Erasmus plus projekta\nRazumijevanje normativnih i administrativnih radnji za različite oblike učenja koji se zasnivaju na učenju na radnom mjestu\nU konferencijskoj sali Udruženja ALDI, 20. 04. 2018. godine organizovan je trening pod nazivom "Razumijevanje normativnih i administrativnih radnji za različite oblike učenja koji se zasnivaju na učenju na radnom mjestu." Trening je organizovan u okviru projekta "Podrška malim i srednjim preduzećima u aktivnijem uključivanju u proces organizacije praktične nastave: Getting SMEs on board".\nIsti stav srednjih škola\nNa treningu koji je danas organizovan za predstavnike srednjih škola iz Gornje-drinske regije, istaknuta je važnost sistemskog uređenja oblasti izvođenja praktične nastave učenicima srednjih škola. Uz izlaganje Azre Borovac (Udruženje ALDI), Amira Duhovića (Stručni savjetnik za pravne poslove u Ministarstvu za obrazovanje, mlade, nauku, kulturu i sport u Vladi Bosansko-podrinjskog kantona Goražde) i Admira Kurtovića ( Direktor Srednje stručne škole "Džemal Bijedić" Goražde) i ostali prisutni na treningu su uzeli učešće u raspravi.\nSvi oni su saglasni da kvalitetna praktična nastava za učenike nema alternativu i da u narednom periodu treba posvećenije raditi na ovom pitanju. Iz Srednjoškolskog centra Rudo, a čiji su predstavnici bili prisutni na današnjem treningu, istaknuta je važnost praktične nastave za sve učenike. Zajednička ocjena svih prisutnih je da ova oblast treba sistemsko rješenje i da lokalna zajednica ovom pitanju mora pristupiti veoma ozbiljno.\nU okviru ovoga projekta u narednom periodu će biti organizovan zajednički trening za predstavnike organizacija koje su uzele učešće na tri prethodna treninga, a na kojem će biti sublimirana i predstavljena iskustva skupljena na ovom projektu.


Ambasada SAD-a: Poziv bh. političkim liderima da osiguraju funkcioniranje države - Klix.ba\nBiH Ambasada SAD-a: Poziv bh. političkim liderima da osiguraju funkcioniranje države\nAmbasada SAD-a: Poziv bh. političkim liderima da osiguraju funkcioniranje države\n2.11.2007. u 15:42\nAmbasada Sjedinjenih Američkih Država u BiH izrazila je žaljenje povodom ostavke predsjedavajućeg Vijeća ministara BiH Nikole Špirića, ocjenjujući da ovakav razvoj događaja nije u interesu građana BiH.\n-Pozivamo političke lidere da osiguraju funkcioniranje države, da se suzdrže od daljih aktivnosti koje vode ka polarizaciji te da pokrenu konstruktivan dijalog koji će omogućiti da se BiH vrati na put prema evroatlantskim integracijama, rečeno je Feni u Uredu za odnose s javnošću Ambsade SAD-a.\nTakođer, Ambasada SAD-a još jednom naglašava svoju podršku visokom predstavniku Miroslavu Lajčaku i poziva sve strane da prestanu koristiti retoriku čija je namjera potkopavanje njegovog mandata ili misije.


Film "Dušan Silni" dobio 48 miliona, "Put do oca" 36 miliona - evo šta će se još snimati | Novosadski informativni portal 021\nU pitanju je bio konkurs za podršku ostvarenjima sa nacionalnom temom.\nNa konkursu za sufinansiranje razvoja dugometražnih igranih i dokumentarnih filmova odabrano je 13 ostvarenja, među kojima su debitantski film "Seti me se" koji kao reditelj i scenarista potpisuje glumac Vuk Kostić, kao i novi projekti glumice Mirjane Karanović i reditelja Stevana Filipovića.\nZa kategoriju Filmovi sa nacionalnom temom u komisiju su bili - Igor Turčinović, Borislav Anđelić, Miroslav Lekić, Aleksandar Protić i Saša Radojević.\nOdluku da film "Dušan Silni" prema scenariju Miodraga Ilića, u režiji Petra Pašića, bude podržan sa čak 48 miliona dinara, navedena komisija je objasnila da je "scenario, kojeg odlikuju precizno profilisani dijalozi, obogaćen sinemetičnim akcionim scenama, koje su upečatljivo nadgradile izraziti dramski potencijal ove priče o dvorskim spletkama".\nŽiri u obrazloženju podseća da je scenario nastao prema motivima Ilićeve drame "Puč", ranije igranom sa zapaženim uspehom u Beogradskom dramskom pozorištu. Producent budućeg istorijskog spektakle jeste kuća "Living Pictures".\nFilm "Put do oca" scenariste i reditelja Nenada Ognjenovića, koji je dobio finansijsku podršku od 36 miliona dinara, pripada žanru ratne drame i smešten je u vreme Prvog svetskog rata.\nKomisija je preporučila Upravnom odboru FCS da nađe još 30 miliona dinara iz drugih izvora za budući film "Gromovnik" Milorada Milinkovića po scenariju Igora Pavlovića, inspirisan istinitim događajima između dva svetska rata o leskovačkim Romima koji su osnovali svoj fudbalski klub i takmičili se u lokalnoj ligi, a onda je došao rat i nacistička okupacija.\nMeđu devet filmova koji nisu preporučeni je i ostvarenje Siniše Kovačevića "Osvajanje zavičaja" jer, prema oceni komisije, "ambicije nažalost prevazilaze format koji ovaj konkurs zahteva". Scenario Kovačevića, adaptacija njegovog istoimenog romana, "po obimu značajno prevazilazi kapacitete celovečernjeg igranog filma", kaže u obrazloženju.\nOdbijeni su i filmovi "Kosovo istina" Dragoslava Lazića, jer "nema naznaka da će to biti dugometražni film", i "Ćirilica je ljubav" Nikole Devure o manje poznatim detaljima mladalačke ljubavne veze Vuka Karadžića i Ruže Todorove.\nProjekat "Vreme smrti - Suvoborska bitka" po scenariju Sanje Savić Milosavljević, u režiji Ivana Živkovića, autorskog tandema iz završene serije "Vreme zla" po romanima Dobrice Ćosića takođe je odbijen.\nIako ocenjen kao "jedan od najbolje pripremljenih projekata, ne samo zbog kultne knjige i dobrog scenarija", ipak nije stavljen na listu dobitnika zbog, po obrazloženju komisije, "nejasnoće koliko se serija koja se paralelno snima sa filmom razlikuje od tog ostvarenja, i da li će ambiciozno zamišljena serija poništiti efekat koji bi film mogao da ima".\nKomisija FCS je odbila i dokumentarni film "Pohara Kuča" scenariste Božidara Kneževića i reditelja Ivice Vidanovića, "Istina o Račku" Dušana Bulića i Stefana Krasića, a podršku nisu dobili ni "Poslednji manastir" po scenariju Nebojše Pajkića, koji je ocenjen kao "vestern smešten na Kosovo", dokumentarac Ivana Pravdića "Neprekidnost čuda" i "Milena AI" scenariste Mirka Stojkovića i reditelja Predraga Velinovića.\nZa "Surogat" 23 miliona\nNajviše novca preko konkursa za sufinansiranje dugometražnog debitantskog filma izdvojeno je za "Surogat" - 23,3 miliona dinara scenariste i reditelja Vuka Bogdanovića, drama o bračnom paru koji u želji da konačno dobije dete stupa u poslovni odnos sa sugorat majkom. Tako je odlučila komisija u sastavu - Milan Nikodijević, Radan Popović, Miroslav Momčilović, Ivan Živković i Miloš Pušić.\nFilm "78 dana" Emilije Gašić dobio je pomoć sa 17,5 miliona dinara, dok će glumac Vuk Kostić kao scenarista i reditelj ratnog filma "Seti me se" ispred kuće "Art & Popcorn" imati 16 miliona dinara. Za "Vasiliju Prekrasnu" u produkciji "Film kluba Prokuplje" po scenariju Srbijanke Stanković, u režiji Žikice Jovanovića, izdvojeno je 3,2 miliona dinara.\nNa konkursu za sufinansiranje razvoja projekata domaćih dugometražnih igranih i dokumentarnih filmova komisija (Vladimir Paskaljević, Milorad Milinković, Milorad Glušica, Jovana Nikolić i Sonja Đekić) odabrala je 13 projekata. Za film Danila Bećkovića "Književno veče" po scenariju Dimitrija Vojnova preporučeno je da FCS pronađe još 1,3 miliona dinara. Komisija je takođe preporučila da se razvoj igranog filma "Srce tame" Stevana Filipovića prema poznatom romanu Džozefa Konrada pomogne sa 1,3 miliona dinara.\nFilm o Lubardi\nSa iznosom od 1,2 miliona dinara biće pomognuti igrani filmovi "Emigrant" Maje Todorović, "Kraj sveta" Vojina Vasovića, "Miris formalina" Vladimira Petrovića po istoimenoj priči pevača Dušana Prelevića, "Kuća" Tatjane Brzaković, "Zubi na grbači" Damira Romanova, savremena komedija "Presuda" Ivana Denića i biografski film "Silvana" Nikole Zdravkovića.\nPo milion dinara izdvojeno je za razvoj filmova "Narodna drama" u režiji Mirjane Karanović po scenariju Bojana Vuletića, kao i za igrano ostvarenje "Sirella di Clausura" Ivane Mladenović, zamišljen kao koprodukcija Srbije, Rumunije i Francuske.\nDokumentarni film "Želim da znaš" Maje Medić imaće pomoć od 900.000, dokumentarac "Lubarda" Gorana Radovanovića o čuvenom slikaru Petru Lubardi biće podržan sa 800.000, a projekat "Emigrantski film" Mihajla Jevtića sa 600.000 dinara.\nKomisija je odbila 13 projekata, među kojima je i film Srđana Dragojevića "Zlatno doba". Odbijen je i scenario "Saligia" Petra Ristovskog, dokumentarni film "Ćirilov Who?" Stevana Bodrože o Jovanu Ćirilovu, i drugi igrani filmovi - "Abisinska mačka" Filipa Martinovića, "Rađanje jedne Eve" Suzane Purković, "Heroj" Nikole Končarevića, "Ničiji" Ivice Vidanovića, "U sigurnim rukama" takođe Ivice Vidanovića i Branislava Jevića, "Samoubistvo" Marka Kaćanskog, "Smrt u diskoteci" Olivere Viktorović - Đurašković i omnibus "Sava" autora iz Srbije, Hrvatske, Slovenije i BiH.


Problem deponije pred Ministarstvom – Sanacija Stanjevina do kraja jeseni? – Sandžak PRESS\nProblem deponije pred Ministarstvom – Sanacija Stanjevina do kraja jeseni?\n2. Decembar 2018\nAko je suditi po rezultatima razgovora i obećanjima, do naredne jeseni trebalo bi da bude rešen najveći prijepoljski komunalni problem, a to je deponovanje smeća.\nNaime, zamenik predsednika opštine Prijepolje Stanko Kijanović imao je sastanak u Ministarstvu za zaštitu životne sredine i razgovarao je sa pomoćnikom ministra Filipom Abramovićem i savetnikom Sašom Radulovićem koji su se složili da je pitanje prijepoljske deponije i sanacija smetlišta jedno od urgentnih i obećali maksimalnu podršku kad je reč o finansijskim sredstvima kojima će biti podržani projekti koji se odnose na ovaj problem.\nOvo ministarstvo je raspisalo konkurs za dodelu sredstava Zelenog fonda, u ukupnom iznosu od 100 miliona dinara, koja će biti raspodeljena za podršku projektima i drugim aktivnostima lokalnih samouprava za unapređenje zaštite životne sredine u oblasti upravljanja otpadom.\n– Imajući u vidu kompleksnost situacije i stanja u prijepoljskoj opštini dobili smo punu podršku i za očekivati je da dobijemo i maksimalan iznos, odnosno 80 procenata od vrednosti projekta za sanaciju starog otpada u Stanjevinama, rekao je Stanko Kijanović, zamenik predsednika opštine Prijepolje.\nPored toga, dogovoreno je da se radi zajednički projekat transfer stanice na lokaciji Banjica za tri opštine (Nova Varoš, Priboj i Prijepolje) koji će finansirati Ministarstvo za zaštitu životne sredine. „Uskoro će biti održan sastanak sa predstavnicima ove tri ali i sjeničke opštine ukoliko i ona bude zainteresovana i mi bi smo od septembra naredne godine otpad odvozili do transfer stanice gde bi se on selektovao, a potom dalje odvozio na deponiju Duboko. To bi, verujemo, značilo da će do jeseni sledeće godine prestati da se koristi lokacija u Stanjevinama i da će smetlište biti sanirano“, kaže Kijanović.\nTakođe je sugerisano da se pri izradi budžeta za narednu godinu, planiraju izvesna sredstva za projektnu dokumentaciju koja se odnosi na prečišćavanje otpadnih voda kako bi prijepoljska opština mogla da bude konkurentna kod evropskih fondova koji izdašno finansiraju ovakve projekte.\n– Vrlo smo zadovoljni što je opština Prijepolje kroz Plan generalne regulacije već odredila lokaciju za postrojenje i trase cevovoda što će znatno olakšati celu proceduru, kazao je Stanko Kijanović posle sastanka u Ministarstvu za zaštitu životne sredine.


Ispovesti - Znam da će mnogi osuđivati ovo moje\nZnam da će mnogi osuđivati ovo moje mišljenje, ali ne planiram da se udam i rodim dete pre 30. godine. Takođe, ne želim da se porodim prirodnim putem, platiću koliko god treba za carski rez ali ja nisam u stanju da podnesem taj bol. Za vreme trudnoće ću redovno vežbati da održim donekle liniju, a dete neću dojiti, obezbediću mu sve potrebne elemente koje treba da unese ali jednostavno ne želim da mi grudi "splasnu". Ako budem imala ćerku želela bih da bude obrazovana dama, a sin pravi muškarac. Priuštiću ja mojoj deci sve što im je neophodno, naučiću ih pravim vrednostima, raditi na njihovom obrazovanju i opštoj kulturi, ali isto tako želim i za sebe da činim lepe stvari ili ne činim ukoliko to ne želim (kao što je porođaj prirodnim putem, dojenje itd.) Samo se nadam da me muž jednog dana neće osuđivati zbog mojih ličnih stavova.


Usisna grana sa MAP i drugim senzorom - Limundo.com\nUsisna grana sa MAP i drugim senzorom\nDatum završetka: 11.10.2021. u 21:26\nPočetna cena: 3.800 din.\n871 pozitivna ocena\nRaška, Raški okrug, Srbija\nPritiskom na dugme Prati prodavca, na e-mail će vam u narednih 6 meseci stizati obaveštenja o novim predmetima prodavca snezamiso.\nPritiskom na dugme "Prati prodavca", na e-mail će Vam stizati obaveštenja o novim predmetima prodavca snezamiso.\nIspravna usisna grana sa MAP i ovim drugim senzorom, sa strane ima jos jedan ulaz iz kocionog dobosa mislim da dolazi i taj ulaz je kao nov. Sve odlicno i funkcionalno,\nRenault Clio 2 1.4 16V, verovatno moze za neki Senik ili Megan, jer je ovaj Clio bio specifican, sa bilabong opremom.\ngumice odozdo su odlicne meke, nema ulaska fals vazduha, ako vam Clio nema ravnomeran ler gas, moguce da je zbog ovog, map senzor mora da bude doro zadihtovan, svaki senzor i odozdo gumice moraju dobro da dihtuju, nigde ne sme da uvlaci vaduh osim kroz filter.\nPitajte sve sto vas interesuje. Poslacu vam posle uplate na racun ( uplatom kod banke intese stedite proviziju ) postarinu placate kada preuzmete.\nImam jos odlicnih delova od Clia 1.4 16V\nOzbiljni smo kupci i prodavci, ambicija nam je da svi budu prezadovoljni i nadasve sigurni u nas, uvek cemo razmotriti mogucnosti za uspostavljanje saradnje na obostranu korist i zadovoljstvo, na pitanja odgovaramo u najkracem roku.\nPosle kupovine ocekujemo da se kupac javi i potvrdi broj mobilnog i adresu na koju se paket salje.\nBez obzira na ocene .. pre slanja uplacujete iskljucivo iznos kupljenog predmeta ili ukupan iznos svih predmeta ukoliko ste kupili vise predmeta od nas a postarinu placate pri preuzimanju posiljke.\nKupovinom potvrdujete da ste procitali uslove slanja i placanja i da se sa njima slazete.\nPitanje vezano za predmet: Usisna grana sa MAP i drugim senzorom.


Do leta bi trebalo da bude potpisan međudržavni sporazum Srbije i Rusije koji će omogućiti učešće ruskih kompanija u razvoju i modernizaciji BG voza, a planirana je i nabavka 39 kompozicija “Lastočke” (“Lastavice”), savremenog ruskog voza.\nU okviru posete Moskvi, delegacija grada Beograda obišla je danas gradsku železnicu i vozila se nekoliko stanica, prenosi Beoinfo. Kako se navodi, od predstavnika gradske železnice imali su priliku da čuju kako taj vid prevoza funkcioniše i na koji način je razvijan tokom godina.\nGradskom železnicom vozili su se zamenik gradonačelnika Beograda Goran Vesić, pomoćnik gradonačelnika Andreja Mladenović, direktor JKP Beogradski metro i voz Stanko Kantar, gradski sekretar za javni prevoz Jovica Vasiljević i savetnik zamenika gradonačelnika Aleksandar Kemiveš.\nBG voz trebalo bi da se modernizuje po ugledu na moskovsku gradsku železnicu, tzv. Moskovski centralni prsten (MCK), a pored kompanije Ruske železnice (RŽD) i ruska kompanija Sinara — transportne mašine je zainteresovana da se uključi u taj projekat i to u delu koji se tiče gradnje, dopremanja kompozicija i njihovog servisiranja.\n“Razgovarali smo o onome što Ruske železnice rade u Srbiji i biće vrlo važno na koji način će se RŽD uključiti u projekat realizacije dogradnje i izgradnje Beogradskog železničkog čvora.”\nDogovorili smo se da u naredne dve nedelje njihovi stručnjaci i inženjeri dođu u Beograd zajedno sa predstavnicima kompanije Sinara i da još jednom obiđu trase, da se postojeće stanje dobro izanalizira. Pred nama su zaista krupni koraci i mnogo posla, rekao je Pomoćnik gradonačelnika Beograda Andreja Mladenović.\nOn je dodao da se razgovaralo i o tome da se kroz međudržavni sporazum kompanija Sinara, kao nosilac projekta, uključi u izgradnju Beogradskog železničkog čvora.\n“Sa preko 200 kilometara dogradnje i rekonstrukcija pruga, sa 39 kompozicija, to će sigurno biti jedan od najvećih projekata od blizu milijardu evra”, rekao je Mladenović.\n39 kompozicija “Lastočke”\nPomoćnik gradonačelnika je ocenio da je nabavka 39 kompozicija “Lastočke” ambiciozan plan, ali veoma potreban Beogradu i njenim građanima, koji će duže trase prelaziti za znatno kraće vreme.\nVesić je rekao da će iskustva Moskve moći da se primene u razvoju BG voza, naše gradske železnice koja će se razvijati uporedo sa metroom.\nMladenović je “Lastočku” nazvao “vozom budućnosti” i dodao je da Rusi sada rade i na vozu koji će ići 400 kilometara na sat i koji će povezati Moskvu i Sankt Peterburg.\n“Uveren da ćemo u narednom periodu zajedno sa ‘Sinarom’ i RŽD-om dobiti Beogradski železnički čvor koji ima danas Moskva, a koji prevozi više od pola miliona putnika na dnevnom nivou i koji doprinosi novom i drugačijem razvoju Moskve”, rekao je Mladenović.\nJoš jedno Vučićevo IZVINJENJE istarskim vinarima, a biće ih još (FOTO)


PCVesti - U periodu recesije očekuje se umereni rast srpskog IT tržišta\nDruštvo za informatiku Srbije i Udruženje informatičke delatnosti pri Privrednoj komori Srbije organizovali su konferenciju „IT tržište i delatnosti u Srbiji i recesija“. Na konferenciji su učestvovali predstavnici Vlade, IT analitičari i predstavnici velike IT kompanija u Srbiji.\nMinistarka za telekomunikacije i informaciono društvo u Vladi Republike Srbije Jasna Matić izjavila je da će IT sektor u Srbiji u narednom periodu moći da pruži inostranim firmama dobru ponudu za smanjenje troškova uz zadržavanje konkurentske prednosti. Ova ponuda pre svega je usmerena ka malim i srednjim preduzećima iz Evropske unije, koja ne mogu svoju proizvodnju da premeste na neke jeftinije i dalje lokacije u svetu.\nMinistarka Jasna Matić istakla je da šansu za IT sektor u Srbiji vidi u tome što će velike svetske firme u periodu recesije, kada prođe prvi udar, pokušati da ostvare uštede i reorganizuju svoje poslovanje tako da smanje troškove i zadrže tržište, kupce i svoju konkurentsku prednost.\nIT analitičar Milovan Matijević iz kompanije Mineco, naveo je da je po preliminarnim rezultatima u četvrtom kvartalu ove godine petnaest najvećih IT distributera u Srbiji zabeležilo pad prodaje od 15 posto. Uočava se usporavanje rasta IT tržišta i to posebno u trećem kvartalu, tako da će se rast IT tržišta ograničiti na oko 20 posto, ili po nekim prognozama čak na 12 posto, što je tek trećina rasta IT tržišta u 2007. godini.\nMilovan Matijević procenjuje da IT tržište u našoj zemlji neće zabeležiti pad u 2009. godini, ali će rasti nižom stopom, i dodao da od januara do septembra sledeće godine IT kompanije očekuje “duga niska sezona”, što bi trebalo iskoristiti za reorganizaciju preduzeća i njihovo povećanje efikasnosti.\nNa skupu su se čuli i mnogi predlozi mera koje bi doprinele umanjivanju efekata finansijske recesije na IT tržište u Srbiji. Predloženo je stvaranje povoljnijih uslova za izvoz IT opreme i usluga, bolji status domaćih IT kompanija na javnim konkursima, pokretanje masovnih kampanja za IT opismenjavanje i brži razvoj e-uprave i e-trgovine.\nJedan od predloga bio je i da se pri Ministarstvu za telekomunikacije i informaciono društvo obrazuje IT forum, u okviru koga bi se detaljno analizirale i operacionalizovale inicijative koje mogu da doprinesu smanjivanju štetnih efekata recesije i afirmaciju IT delatnosti kao kvalitetnog činioca razvoja Srbije.


Srbija i MMF – Šta je donela druga revizija PCI aranžmana\nSrbija je jedna od malobrojnih zemalja koje su na dobrovoljnoj bazi u projektima Međunarodnog monetarnog fonda (MMF). Nedavna poseta misije MMF Beogradu završena je sa pozitivnim ocenama ali i najavama određenih promena – po pitanju cena struje ali i obračuna penzija.\nMisija MMF, koju je predvodio novi šef Jan Kejs Martejn, koji je na tom mestu, posle tri godine, zamenio Džejmsa Roufa, a došao je sa mesta direktora kancelarije MMF u Albaniji, boravila je u Beogradu od 9. do 21. maja 2019. godine povodom drugog polugodišnjeg razmatranja primene preporuka u skladu sa novim, savetodavnim aranžmanom Instrumenta za koordinaciju politike (Policy Coordination Instrument - PCI), zajedno sa konsultacijama po članu IV Statuta MMF-a.\nKako je saopštila Narodna banka Srbije, razmotrena su aktuelna fiskalna, monetarna i ukupna makroekonomska kretanja, i realizacija utvrđenih ciljeva ekonomskog programa, podržanog Instrumentom za koordinaciju politike, tzv. čuvarkućom, koji je Srbiji u julu 2018. odobrio MMF, u trajanju od 30 meseci. Pored toga, analizirana su opšta privredna i finansijska situacija u Srbiji, kao i izgledi za dalji rast, uključujući i adekvatnost ekonomske politike i mera, stabilnost i održivost spoljnog duga zemlje.\nPCI je novi instrument koji je MMF uveo sredinom 2017. godine u cilju pružanja podrške zemljama poput Srbije. Ovaj program ima za cilj održanje makroekonomske i finansijske stabilnosti i ostvarivanje napretka u realizaciji plana strukturnih i institucionalnih reformi.\nPrethodno je, od 29. januara do 5. februara ove godine, Srbiju posetila misija MMF-a koju je predvodio Džejms Rouf. Posle završetka posete, MMF je saopštio da „ekonomski program Srbije i dalje daje dobre rezultate, da se MMF zalaže za unapređenje upravljanja javnim i državnim preduzećima, kao i da podržava planove srpske vlade”.\nOcene MMF - mnogo pohvala i po neka kritika\nTokom najnovije dvonedeljne posete Srbiji, misija MMF-a sastala se sa čelnim ljudima Narodne banke Srbije, Ministarstva finansija, Ministarstva privrede, Ministarstva građevinarstva, saobraćaja i infrastrukture, Ministarstva za rad, zapošljavanje, boračka i socijalna pitanja, Ministarstva za državnu upravu, predsednikom vlade Srbije i predsednikom republike Srbije.\nNa kraju posete 21. maja ove godine, misija MMF-a izdala je završno saopštenje, a vlasti Srbije su se saglasile sa njegovim objavljivanjem. Osnovne konstatacije misije MMF-a, svode se na sledeće:\n• Privredni rast je snažan, javni dug pada, inflacija je niska i stabilna, i mnoge ključne reforme su sprovedene.\n• Raspoloživi fiskalni prostor treba da se iskoristi za kapitalnu potrošnju, uz primenu rigoroznih postupaka selekcije i ocene kako bi se maksimalno podržao stabilan rast.\n• U cilju podrške rasta u srednjoročnom periodu neophodno je stvaranje radne snage koja može u potpunosti učestvovati u modernoj ekonomiji, unapređenje poslovnog okruženja i jačanje korporativnog upravljanja u državnim i javnim preduzećima.\nMMF je takođe ocenio da je makroekonomska situacija stabilna, da je kratkoročna perspektiva pozitivna, te da relaksacija fiskalne politike, sa ciljanim deficitom od oko ˝ procenta BDP-a u 2019. i tokom srednjoročnog perioda, i dalje predstavlja primereno rešenje. MMF takođe ističe da bi vlada trebalo više da radi na stvaranju mogućnosti za kvalifikovanu radnu snagu u Srbiji kako bi se obuzdao „odliv mozgova”, te da je potrebno unaprediti klimu za privatne investicije kroz bolje pružanje javnih usluga i smanjenje sive ekonomije. Vlada se takođe poziva da radi više na suzbijanju sive ekonomije i na bolje upravljanje javnim sektorom.\nŠef misije MMF-a Martejn izjavio je u Skupštini Srbije da srpska ekonomija raste i da MMF projektuje da će privredni rast zemlje srednjoročno biti nastavljen, sa četiri odsto godišnje. Međutim, Matejn je takođe primeti da „iako ekonomija EU usporava, posebno u zemljama koje su glavni trgovinski partneri Srbije, kao što je Nemačka, da srpska privreda beleži relativno dobre rezuiltate“.\nStruja, plate i penzije\nSa predstavnicima misije MMF-a bilo razgovora i o poskupljenju struje, ali nikakav dogovor nije postignut, jer su po tom pitanju pogledi vlade Srbije i MMF-a različiti i to kada se radi i o opravdanosti i o visine iznosa. Šef misije MMF-a, na pitanje da li je bilo reči o poskupljenju struje za pet odsto tokom leta, rekao je da su sa predstavnicima vlade razgovarali o ceni struje i da je to važno pitanje u Srbiji i u drugim zemljama. Martejn je rekao da cena struje mora da bude takva da obezbedi dovoljno prostora za održavanje sistema i ulaganje, a da tu postoji i socijalni aspekt. Kaže da treba naći dobru ravnotežu između svih tih aspekata. „Nismo postigli, do ovog trenutka, jasan zaključak”, rekao je Martejn.\nPosebna tema od interesa za građane Srbije bile su plate i penzije. Kako se navodi iz vlade „potvrđeno je da odgovorna politika Srbije i stabilan privredni rast daju mogućnost za njihovo dalje povećanje”. Po pitanju plata i penzija, nije postignut nikakav konkretan dogovor, pa u zvaničnom dosta opširnom saopštenju MMF-a nema o tome ni jedne jedine reči, kao ni o mogućem povećanju cene struje.\n„Med i mleko“\nVlasti u Srbiji su pohvalno govorile o ishodima posete MMF. Ministar finansija Siniša Mali je izjavio da je Srbija postigla dobre rezultate u oblasti ekonomije i da je zajednička prognoza MMF i vlade da će privredni rast Srbije biti 3,5 odsto 2019. i četiri odsto 2020. godine. Najveći rast u prvim mesecima ove godine ima sektor građevinarstva, koji iznosi čak više od 13 odsto u odnosu na isti period prošle godine. „Po prognozama MMF i Svetske banke, Srbija je viđena kao nosilac rasta u regionu sa prosečnom stopom rasta od četiri odsto do 2023. godine“, rekao je Mali.\nMinistar finansija naveo je i podatke da je Srbija u prvom kvartalu ove godine imala suficit u budžetu 5,5 milijardi dinara, što je kaže bolji rezultat nego što su predviđali, dodao je da je javni dug smanjen i da iznosi oko 50,8 odsto BDP-a, kao i da nezaposlenost nastavlja da pada.\nGovoreći o direktnim stranim investicijama, rekao je da je Srbija sa 3,5 milijardi evra, koliko je ostvarila prošle godine, „šampion u regionu“, i dodao da je u prvom kvartalu ove godine ostvarila 1,2 milijarde evra.\nKako je precizirao, za prva tri meseca ove godine u Srbiji je umesto planiranog fiskalnog deficita od 19 milijardi dinara ostvaren suficit od 15,8 milijardi dinara. To otvara mogućnosti za razgovor o povećanju penzija i plata, ali i za dodatne investicije u infrastrukturu. „Imamo skoro 35 milijardi bolji rezultat nego što smo očekivali, to je skoro 300 miliona evra, i to nam daje za pravo da budemo optimisti za celu 2019. godinu“ - ocenio je Mali.\nUvodi se švajcarski model indeksacije penzija\nMinistar finansija najavio je da će najverovatnije u drugoj polovini ove godine biti usvojen tzv. švajcarski model za indeksaciju penzija istakavši da je on najpravedniji za najstarije sugrađane.\nOvaj model podrazumeva da se indeksacija vrši svake godine u zavisnosti od toga koliko je stopa inflacije i koliko su porasle plate u privredi. Oba ta pokazatelja su ponderisana sa po 50 odsto. To je model koji se primenjuje u velikom broju zemalja i jedan je od najpovoljnijih, jer se vezuje za dva pokazatelja koji su i osnovne determinante visine penzija. Sada se rade računice u vezi sa tim modelom i još nije napravljen dogovor niti je doneta konačna odluka. Kada bi po tom modelu povećanje penzija bilo oko pet odsto, oko 27 ili 28 milijardi dinara moralo bi više da se izdvoji u budžetu za te potrebe. Ovo je sistemsko rešenje, i vlada je pod pritiskom MMF-a dala obećanje prošle godine da će naći najbolju formulu za indeksaciju penzija.\nNajava ministra finansija da je vlada najbliža švajcarskom modelu indeksiranja penzija, naišla je na odobravanje i penzionera i stručne javnosti, naravno ako ovaj model bude i usvojen.\nInače, ovaj model je do 2006. bio primenjivan u Srbiji da bi tada bio promenjen na insistiranje Svetske banke. Uvođenjem (neustavnog) zakona o privremenom umanjenju penzija 2014. godine usklađivanje penzija faktički je suspendovano, a vlada je odobravala povećanja penzija na osnovu svojih procena što je izazvalo negodovanje penzionera. Konačno, u 2018. godini je promenom zakona o PIO ukinuto usklađivanje penzija po formuli, već je u zakonu uvedena odredba da se penzije usklađuju na osnovu fiskalnih mogućnosti, što je zapravo pitanje povećanja penzija svelo na diskreciona ovlašćenja vlade, što je kritikovano i od domaće stručne javnosti, ali i od međunarodnih finansijskih institucija. Iz vlasti su obećali da će za 2020. naći odgovarajuću formulu za indeksiranje penzija.\nOno što je ministar finansija najavio, osim što je ranije prilično uspešno korišćeno, takođe je i jedno od pet predloženih rešenja za usklađivanje penzija, koje je ponudio Fiskalni savet Srbije u februaru ove godine.\nUdruženja i sindikati penzionera su raspravljali o ovim predlozima i odlučili da im najviše odgovaraju dva modela. Jedan od njih je upravo ovaj koji je predložio ministar finansija, a drugi je usklađivanje penzija 40 odsto sa inflacijom, a 60 odsto sa rastom zarada koji je nešto izdašniji prema prema penzionerima.\nIz Sindikata penzionera ističu da je ono što je predložio ministar finansija ujedno i jedan od predloga penzionera, ali da će oni insistirati na zaštitnim klauzulama u zakonu. „Mi ćemo tražiti da ukoliko prosečna penzija padne ispod 60 odsto prosečne plate i ako masa penzija padne ispod 9,5 odsto BDP-a, da bude vanredno usklađivanje penzija“, poručeno je iz ovog Sindikata.\nPrvo novo povećanje penzija može se očekivati od januara naredne godine. Ukupno 1,7 miliona penzionera dobili bi povišicu od oko šest odsto u proseku, a tačan iznos povećanja vlada bi mogla da saopšti tokom novembra ili decembra ove godine.\nSrpska privreda pred usporenjem\nS druge strane, neki domaći ekonomski stručnjaci smatraju da plate i penzije u Srbiji ne bi trebalo povećavati u trenutku kada privredni rast slabi, odnosno da bi vlada Srbije trebalo da odustane od te ideje.\nSvetska banka je u novom ekonomskom izveštaju za Zapadni Balkan konstatovala da je privredni rast Srbije od 4,2 odsto u prošloj godini nadmašio očekivanja, ali je istovremeno predvidela da će u 2019. rast iznositi 3,5 odsto. Za naredne dve godine njena procena je 4 odsto rasta BDP-a.\nEkonomski stručnjaci smatraju da je ima nekoliko razloga za usporavanje srpske privrede, ali i da na rast BDP-a Srbije u ovoj godini najviše utiče značajan pad proizvodnje uglja i struje, takse na robu koja se iz centralne Srbije isporučuje na Kosovu i Metohiji, kao i kvote za čelik koje je Srbiji uvela EU.\nNajveću korist od ove posete misije MMF-a trebalo bi da imaju srpski penzioneri, koji mogu da očekuju, upravo zbog pritiska MMF-a, indeksaciju penzija, odnosno vraćanje na neki od postojećih modela obračuna, najverovatnije primenu švajcarskog modela od početka iduće godine, umesto da vlada sama određuje povećanje (ili čak smanjenje) penzija prema raspoloživom stanju u državnoj kasi. Ostaje da se vidi da li će išta od ovoga zaista biti.\nMMF – institucija koja više ne zna šta će sa sobom\nBespotrebno strahopoštovanje vlasti prema MMF\nMisija MMF-a se na kraju nedavne posete Beogradu „zahvalila vlastima Srbije na gostoprimstvu, otvorenim razgovorima i tesnoj saradnji”, što pokazuje da je i ovoga puta bila veoma blagonaklona prema stavovima, ocenama i projekcijama, koje su izneli srpski predstavnici.\nPostavlja se i pitanje zašto je Srbija, posle, kako vlada kaže, uspešno sprovedene fiskalne konsolidacije, ušla u ovaj novi nepoznati PCI aranžman sa MMF, o kome postoji veoma malo saznanja, pošto je nedavno uveden u praksu pre dve godine (sprovode ga još Sejšeli i Ruanda, a zainteresovane su Angola i Uganda)? To pokazuje da Srbija nema sopstveni kapacitet da sama iznese neophodne strukturne i druge reforme privrede i društva. Imajući u vidu savetodavni karakter ovog aranžmana, sama misija MMF-a i nije mogla drugačije da se ponaša, nego da uglavnom, samo aminuje ono što su iznosili srpski zvaničnici koliko god to bilo i nerealno, i da ponudi po neki opšte poznati savet, koji ponavljaju u skoro svim razgovorima u zemljama koje posećuju.\nMMF je izgubio onaj značaj koji je nekada imao, pa mnoge kritike koje dobija pokušava da ublaži uvođenjem raznih novih nejasnih i nepoznatih „olakšica”, umesto da se pridržava svog Statuta i da deluje onako kako piše u članu 1, a to je prvenstveno u monetarnoj sferi. Ovakvim širenjem svoje „delatnosti” u skoro sve oblasti privrede i društva, zadire u politiku i mehanizme drugih međunarodnih razvojnih institucija, što dovodi do određene konfuzije kod zemalja primalaca pomoći, u pogledu onoga ko je za koju oblast stvarno zadužen i odgovoran. Ipak, MMF nije razvojna institucija, zbog čega ima veoma siromašan dijapazon strukturnih reformi.\nKako je MMF proširio polje delovanja, tako je u poslednje vreme povećao i broj eksperata u svojim misijama, koje su na nivou činovnika nižeg i srednjeg ranga, kao i vreme koje provodi u zemljama koje mu se obrate za pomoć. Tako je poslednja poseta Srbija trajala skoro dve pune nedelje, a realno govoreći njegov „savetodavni” posao mogao je da se obavi za mnogo kraće vreme. Troškove boravka misije MMF-a, odnosno njegove birokratije koje šetaju po svetu, pokriva zemlja-članica koju posećuje, a u konkretnom slučaju praktično troškovi su plaćeni iz dinarskog dela nacionalne kvote Srbije u MMF-u, koji se vodi na posebnom računu kod NBS. Inače, srpska kvota ukupno iznosi 654,8 miliona specijalnih prava vučenja, odnosno oko 805 miliona evra (SPV je obračunska jedinica i rezervna aktiva MMF-a).\nPosebna je priča strahopoštovanje prema ovoj globalnoj i rigidnoj instituciji, čije šefove misija primaju na razgovor i premijer i šef države, umesto da uz guvernera resorni ministri treba da budu sasvim dovoljan nivo, posebno sada kada se od MMF-a ne traži konkretna finansijska pomoć (stand-by aranžman), nego samo saveti opšteg karaktera. Slična je situacija i kada srpski najviši državni funkcioneri primaju na razgovore i razne zamenike pomoćnika i pomoćnike pomoćnika ministra spoljnih poslova SAD, koji su državni funkcioneri ili činovnici, uglavnom, srednjeg ranga.\nŠef srpske delegacije je čelnik NBS, koji je i guverner Srbije u MMF-u, a ne ministar finansija. Međutim, u ovim poslednjim kao i ranijim razgovorima i pregovorima, glavnu reč je kako se iz medija videlo imao ovaj ministar, a ne guverner, koji je samo otvorio i vodio plenarnu sednicu u NBS i pojavio se na završnoj konferenciji za novinare. Svojim, reklo bi se dosta, agresivnim nastupom i populističkim izjavama i nekim netačnim konstatacijama, posebno oko rasta BDP-a i stranih investicija, ministar finansija je guvernera potisnuo u drugi plan. U nekim ranijim vremenima, kada je MMF imao sasvim drugu i ozbiljniju ulogu, guverneri istaknuti monetarni stručnjaci, kao šefovi delegacija bili su glavni igrači u uvek teškim pregovorima sa ovim “svetskim finansijskim policajcem.\nU julu ove godine navršava se 75 godina od osnivanja ove najvažnije svetske finansijske institucije. Od formiranja MMF u Breton Vudsu 1944. godine, pa do danas mnogo toga se promenilo u svetskoj privredi, davno je došlo do kolapsa bretonvudskog monetarnog sistema, ali se MMF još uvek, i pored „proširene delatnosti”, i omekšane „uslovljenosti”, pridržava prevaziđenih univerzalnih recepata, zbog kojih trpi kritike širom sveta. Zato je potrebna temeljna reforma ove institucije, pre svega, u mehanizmu odlučivanja, koju sprečavaju najbogatije zemlje na čelu sa SAD, koje sa nacionalnom kvotom i brojem glasova, imaju jedine pravo veta, na donošenje svih najvažnijih odluka u MMF-u. O tome, u nekom drugom detaljnijem članku u magazinu „Svedok“.


Marinković spasao Partizan protiv Olimpije | Double - Double\nMarinković spasao Partizan protiv Olimpije\nOctober 16, 2016 Nemanja T.\tLeave a comment\nPartizan je u veoma teškoj utakmici savladao Olimpiju sa 86:85. Najbolji u pobedničkoj ekipi bili su Hečer sa 20 poena i 4 asistencije, Veličković sa 13 poena i 5 skokova i Marinković sa 12 poena i 6 skokova. U Olimpiji je Janković imao 21 poen i 12 skokova, Džeferson 18 poena i 5 asistencija, Hrovat 12 poena i 5 skokova i Oliver 11 poena i 6 skokova.\nOlimpija je na početku meča bila uspešnija u šutu za tri poena od Partizana, ali su crno-beli uspeli da održe priključak kroz dobar ofanzivni skok. Kada je Partizan uspeo da poboljša odbranu na spoljnim igračima Olimpije i počeo da pogađa u napadu, slovenačka ekipa je spuštala loptu u reket i preko Jankovića preuzela vođstvo u završnici prve četvrtine. Ovaj period je završen rezultatom 20:22.\nU drugoj četvrtini oba tima su slabo šutirala za tri poena i morala da štetu popravljaju ofanzivnim skokom. Partizan je zahvaljujući boljoj kontroli izgubljenih lopti mogao da računa na više poena iz tranzicije. Olimpija je uspela da fokus napada delimično prenese u reket što je bilo dovoljno da se održi prednost na 41:42.\nOlimpija je zahvaljujući boljoj realizaciji šuta za tri poena naparavila razliku na početku treće četvrtine. Partizan se u igru vratio zahvaljujući dobroj odbrani, poenima iz tranzicije i dve pogođene trojke (iako je realizacija šuta sa distance bila vrlo loša). Olimpija je i pored velikog broja izgubljenih lopti uspela da održi prednost poenima sa niskog posta u završnici ovog perioda. U poslednju četvrtinu se ušlo sa rezultatom 58:63.\nU poslednjoj četvrtini viđena je košarka očajnog kvaliteta. U moru promašenih zicera i izgubljenih lopti na prste jedne ruke su se mogli izbrojati dobri potezi. Partizan se zahvaljujuci dobroj odbrani primakao Olimpiji. U završnici regularnog dela utakmice Džeferson je svojim šutevima spolja postigao bitne poene za Olimpiju, dok je na drugoj strani Hečer svojim prodorima iskreirao poene za sebe i Majstorovića. Majstorović je imao i dodatno slobodno bacanje za pobedu, ali nije uspeo da pogodi, pa se u produžetak ušlo sa rezultatom 75:75.\nU produžetku se svaki napad igrao kao da je poslednji, a lopta je išla u ruke igrača koji su navikli da odlučuju mečeve. Marinković je trojkom u poslednjem napafu Partizana doneo svome timu pobedu, dok su Džeferson i Oliver propustili šansu da iz teških šuteva donesu preokret u poslednjim sekundama.


11:24: AM četvrtak 21 januara, 2021\nPosted on 25. novembra 2020. at 27. novembra 2020. by Ist Media\nBOR – Vojni šatori ispred kovid ambulante i Opšte bolnice u Boru uskoro će biti zamenjeni novim kontejnerima sa grejačima, kako bi se pacijenti sklonili od hladnoće dok čekaju na pregled, rekao je danas gradonačelnik Bora na vanrednoj konferenciji za novinare povodom situacije sa korona virusom.\nDanas sam dao nalog načelnici Gradske uprave za nabavku kontejnera sa grejačima, rekao je Milikić.\nNa današnji dan je 541 aktivnan slučaj virusne infekcije u gradu, a na čekanju je 81 rezultat uzetih briseva.\nMilikić je zaključio da je trenutno 1,2 posto Borana inficirano korona virusom, da se ispred kovid ambulante i ambulante Opšte bolnice čeka više sati, ali i da su lekari na ivici snage, da rade svakog dana od 12 do 15 sati.\nVeliki broj građana čeka satima na pregled, a to je posledica neodgovornog ponašanja jer nismo razmišljali o sebi i prenošenju virusa. Mnogi su ismevali priču o korona virusu i to želeli da politizuju, a sada ne postoji Boranin koji ne poznaje nekog zaraženog, ili pak neku osobu koja se bori za život, zaključio je gradonačelnik.\nPrema njegovim rečima, kako bi se svi pacijenti pregledali što pre, Dom zdravlja je uključio četiri ekipe (po dva lekara u smeni), dok je direktor Opšte bolnice dr Goran Joksimović doneo rešenje kojim se povlače svi lekare koji su na specijalizaicji kako bi se formirala još jedna ekipa lekara, i na taj način ubrzali pregledi svih pacijenata kojima je potrebna pomoć.\nMilikić se osvrnuo i na društvene mreže, i upozorio da neki judi sa lažnih profila dižu paniku među građanima kada je korona virus u pitanju.\nSve ih znam. Neki su i moji prijatelji koji se bave politikom, rekao je Milikić.\nOn nije želeo da otkrije imena osoba koje koriste lažne profile, ali je naveo da su to čak i ljudi sa kojima ponekad sedi, popije piće ili jede.


Sin Zelenovićevog direktora uhapšen sa drogom : Pomogli mu da izbegne pritvor - Radio televizija Pančevo\n19. februara 2020. 0363\nJedna od njih je da je uhapšeni I.F. s početka naše priče, sin najbližeg Zelenovićevog saradnika Miodraga Filipovića, rukovodioca Sektora za gradnju u JP “Infrastruktura Šabac”. Kako saznajemo, u nevolji koja ga je zadesila Filipović aktivira veze svojih koalicionih partnera i stranačkih kolega. Prva u pomoć priskače advokat Olivera Perišić bliska nekadašnjoj koaliciji DSS – Dveri, čiji je kandidat bila na izborima 2016. Godine, koja je izdjestvovala da neuropsihijatrijsko veštačenje obavi dr Vladimir Jekić inače, kao sasvim slučajno odbornik Demokratske stranke u skupštini grada.\nJednog koji je to javno, Nebojše Zelenovića i drugog, vladara iz senke, koji se bogati na grbači naroda- Dušana Petrovića. Miodrag Filipović u Petrovićevom je timu još od petooktobarskih promena zahvaljujući bliskom odnosu sa Zoranom Nenadovićem Kinom, Petrovićevim čovekom od poverenja, svojevremeno visokim funkcionerom Demokratske stranke. Pre 5. oktobra Filipović je bio vlasnik trafike, da bi posle toga po političkoj liniji vrtoglavo napredovao do pozicije direktora najpre opštinske, a zatim i gradske direkcije za puteve preko koje su išle najveće infrastrukturne investicije. Sa mesta direktora razrešen je 2018. godine zbog zloupotrebe budžetskih sredstava, pa je jasno i zašto se već godinama tako dobro razume sa kolegom Zelenovićem. Na sumnjivim poslovima odlično sarađuje i sa Dušanom Petrovićem, za koga se vezuje svojevremeni uspon građevinske firme “Inter-kop”, koja je sa promenom vlasti, izgubivši privilegije u građevinskoj i putarskoj industriji i neograničeni pristup bankarskim kreditima, već 2012. godine dospela u blokadu. Tada se pokazalo da “Inter-kop” državi, bankama, dobavljačima i drugim poveriocima duguje čak 15,6 milijardi dinara ili oko 134 miliona evra. Mediji su navodili da je veliki deo novca ove firme služio za finansiranje Demokratske stranke. Iako je firma propala i uprkos ogromnim dugovima prema poveriocima Šapčani osnovano sumnjaju da gradska vlast sa Inter kopom opet nešto mulja.\n680 hiljada dinara za sanaciju podova u Medicinskoj školi\nNikoleta Dragaš 6. marta 2020. 6. marta 2020.\nUhapšen zbog sumnje za nedozvoljeno držanje oružja i napad na policiju


RTS :: Slovenija usvojila oštrije mere za smanjenje broja migranata\nRegion Slovenija usvojila oštrije mere za smanjenje broja migranata\nSlovenija usvojila oštrije mere za smanjenje broja migranata\nsreda, 17. feb 2016, 22:32 -> 22:43\nVlada Slovenije je proširila popis sigurnih zemalja iz kojih neće propuštati migrante i tražitelje azila, a odlučila je i da će ubuduće granicu s Hrvatskom štititi uz pomoć vojske.\nSlovenija će ubuduće intenzivirati kontrolu svoje šengenske granice prema Hrvatskoj i dozvoljavati ulaz samo osobama koje ispunjavaju formalne uslove za ulazak u Sloveniju, rekla je ministarka unutrašnjih poslova Vesna Gjerkeš Žnidar, prenosi Hina.\n"Policija će odbiti da uzme u postupak sve one koji ne ispunjavaju uslove za ulazak i koji ne zatraže azil u Sloveniji", rekla je slovenačka ministarka.\nSlovenija je proširila i spisak država sa statusom sigurnih zemalja, pa će državljani Alžira, Albanije, Tunisa, Turske, Maroka, Bangladeša, Egipta i zemalja zapadnog Balkana imati manje mogućnosti da dobiju azil u Evropi nego do sada.\n"Put u Evropsku uniju treba omogućiti samo onima koji imaju pravo na međunarodnu zaštitu, a Slovenija će izbeglice primati u broju koji određuju kvote koje je uvela Austrija", rekla je slovenačka ministarka.\nSlovenačka vlada predlaže da se u zaštiti granice od ilegalnih ulazaka migranata angažuje i vojska, o čemu će početkom sledeće nedelje odlučivati parlament.\n"Vojnici će u kontrolisanju granice sarađivati sa policijom, prema planu koji će napraviti vojni i policijski vrh", navela je Gjerkeš Žnidar.\nTime se Slovenija usklađuje sa merama susedne Austrije, dok Ljubljana takođe očekuje da se na "filtraciji izbeglica" i smanjivanju njihovog broja na slovenačkoj granici angažuje i Hrvatska, rekla je Gjerkeš Žnidar.\nAustrijska vlada je objavila da će maksimalni broj migranata koje će ubuduće primati biti 3.300 dnevno, dok će molbu za azil u Austriji moći da podnese najviše 80 osoba dnevno.\nKada je reč o readmisiji i tretmanu migranata koje Austrija odbije da primi i vrati ih u Sloveniju, Gjerkeš Žnidar je izrazila očekivanje da će ih Hrvatska i dalje preuzimati od slovenačke policije.\n"Potrebna je saradnja svih država, a ne samo Hrvatske. Potrebno je smanjiti i usporiti migracijski tok", rekla je ministarka, koja je ocenila da Hrvatska tu mora preuzeti veću ulogu kako šengenski režim ne bi bio ugrožen.\n"Hrvatska je jedna od članica EU koja ima spoljnu granicu Evropske unije i trebalo bi da prestane sa politikom koja migrantima dozvoljava brz ulazak u Hrvatsku", rekla je Gjerkeš Žnidar.


Izložba slika Zorana Krulja – Лесковачки културни центар\nПостављено 13.12.2019 y 16.10 Категорије: Актуелности, Ликовни програм\nU Leskovačkom kulturnom centru 10. decembra otvorena je izložba slika Zorana Krulja, povodom 30 godina njegovog stvaralaštva. Na dva nivoa, u Galeriji i Velikom holu, predstavljena su dva ciklusa poznatog leskovačkog slikara, priznatog u međunarodnim okvirima.\nProfesionalni put Zorana Krulja otpočeo je daleke 1989. godine u školi slikanja tadašnjeg Doma kulture. Tokom tri decenije plodnog stvaralaštva, Zoran Krulj je stekao uvažavanje stručne javnosti, kolega i publike. Član je ULUS-a i ULUPUDS-a. Priredio je 49, a ovo je njegova 50. samostalna izložba, učestvovao je na preko 100 kolektivnih izložbi. Sve to uglavnom u prestižnim galerijskim prostorima, u Srbiji, svim zemljama regiona, u Švajcarskoj, Grčkoj, Bugarskoj, Turskoj, Španiji, Italiji, Belgiji, Austriji, Južnoj Koreji i Americi. Učestvovao je na više od 20 likovnih kolonija, širom Evrope. Dobitnik je prestižnih priznanja, među kojima su nagrade Oktobarskog likovnog salona u Leskovcu, u tri navrata – 91, 96. i 2019; dobio je šest nagrada na međunarodnoj izložbi Ex tempore u Piranu u Sloveniji od 2011. do 2019. Ovoj kolekciji treba dodati i nagradu na Jesenjoj izložbi ULUS-a 2001. u Beogradu.\nJedan od novijih uspeha Zorana Krulja je učešće na šestom izdanju međunarodne izložbe „Drimskejps“ 2017. godine u Austriji, koja je potom priređena u Holandiji, Belgiji i Nemačkoj. „Drimskejps“ slovi kao najznačajnija izložba savremenog imaginarnog realizma i okupila je 70 savremenih majstora, najvećih slikara fantastike iz celog sveta. Među njima su zastupljeni Zoran Krulj i još četiri umetnika iz Srbije.\nMnogobrojnu publiku u Kulturnom centru pozdravila je direktorka Sanja Conić.\nIzložbu je otvorio istoričar umetnosti i likovni kritičar dr Srđan Marković, koji stvaralaštvo Zorana Krulja prati od početka.\nOva reprezentativna izložba biće pred leskovačkom publikom narednih mesec dana.\nUtisci o izložbi:\nBio sam u Leskovačkom kulturnom centru, sinoć. Hladnjikavo, vlažno veče ali ljudi oko mene raspoloženi, ozareni, ugrejani… i ja isto tako.\nPočinje pedeseta samostalna izložba slika Zorana Krulja, na najbolji način, onako kako dolikuje njemu samom, galeriji koja ga je ugostila, gradu koji je to podržao. Prisutni gosti na otvaranju izložbe osećaju, da je u nju uloženo mnogo profesionalizma, pažnje kako od umetnika tako i od zaposlenih u kulturnom centru. Na takvo poštovanje i dobrodošlicu uzvraćaju svojom energijom koja se očitava sa njihovih lica i oseća u atmosferi događaja.\nZoran Krulj je i te kako zavrediotakvu izložbu i ukazano poverenje, kao što je i publika Leskovca zaslužila da vidi deo njegovog velikog opusa. Ne sumnjam da će ovo biti posećena izložba, kojom obeležava mali jubilej, prvih 30 godina slikanja.\nBio sam u Leskovcu sinoć… I bio sam na pravom mestu, sa pravim ljudima u pravo vreme!\nStojan Milanov, slikar\nVeče kada je u Leskovačkom kulturnom centru otvorena izložba slikara Zorana Krulja je svakako veče za pamćenje, jer su postavljeni visoki standardi kako jedan takav događaj treba da izgleda.\nGrad koji o sebi ruši predrasude neobaveštenih, divno zdanje Leskovačkog kulturnog centra koje pre nego što uđete zadivi svojom monumentalnošću, samo otvaranje uzložbe u prisustvu mnogih kolega i poštovalaca umetnosti ohrabruje saznanjem da se podalje od prestoničkih kulturnih dešavanja umetnost i te kako prati, podržava i poštuje.\nImpresivnom izložbom kojom Zoran Krulj obeležava 30 godina svog umetničkog stvaranja, sa 47 izloženih radova iz različitih ciklusa, otvaranje, posećenost, gostoprimstvo i organizatora i samog autora su učinili da su mnogobrojni poštovaoci umetnosti te večeri bili ushićeni.\nRadmila Tošić, galerista i organizator likovnih kolonija, Aranđelovac\nČestitke kolegi za jubilej i postavku izuzetne, homogene izložbe njegovih kapitalnih dela. I sam izložbeni prostor Leskovačkog kulturnog centra posebno je remek delo, preplavljeno, tokom večeri otvaranja, neuobičajenom toplinom. Ovakve retke izložbe, prava su prilika da se ispunimo uzvišenim mislima i plemenitim strastima.\nПретходни: Promocija knjige Zorana Davinića\nСледећи: "Zvezdice" u Leskovačkom kulturnom centru


Kurs i obuka za limara\nKurs za limara\nKurs za Limara - Audio verzija\nSvako ko je punoletan, a ima minimalno završenu osnovnu školu, te želi da stekne sertifikat kako bi se kvalifikovao za bavljenje limarskim zanatom ima mogućnost da se u toku cele godine prijavi u odabranoj poslovnici Akademije Oxsford i pohađa obuku i kurs za limara. Osim ovog načina, postoji i mogućnost prijavljivanja elektronskim putem, odnosno preko mejla.\nNastava se odvija u dva segmenta, to jest polaznici treba da odrade 300 i više sati prakse kako bi stekli uslov da izađu na polaganje završnog ispita, ali isto tako treba i da pohađaju teorijski deo. Inače, praksu mogu da pohađaju u bilo kojoj kompaniji ako se odluče da je pohađaju kod naših poslovnih partnera, te dobijaju apsolutne garancije za njen kvalitet i sve potrebne informacije o ceni, ali isto tako imaju mogućnost i da praksu pohađaju u nekoj firmi sa kojom mi nismo uspostavili poslovnu saradnju. Tada oni moraju da nas o tome obaveste i da nam blagovremeno dostave informacije o toj kompaniji, a kako bi ovlašćeno lice u jednoj od naših poslovnica pripremilo svu dokumentaciju potrebnu za potpisivanje ugovora o poslovno - tehničkoj saradnji, te posle toga taj polaznik može da počne da pohađa praksu. Inače, on se u ovom slučaju sa predstavnikom odabrane kompanije dogovara o svim detaljima, poput recimo početka prakse i načina njenog odvijanja, ali isto tako je obavezan i da precizira detalje o ceni, budući da mi na nju ne možemo da utičemo, te nismo u mogućnosti ni da garantujemo za kvalitet takve obuke.\nU poslovnicama Akademije Oxsford se odvija teorijski deo ove obuke i to ukoliko polaznik želi da je pohađa prema pravilima individualne, poluindividualne i grupne, mada im se nudi mogućnost i da nastavu prate online. Ako se odluče za taj tip nastave, oni moraju da obezbede i stabilnu internet vezu i računar.\nKurs i obuka za limara koja se odvija prema smernicama za individualnu nastavu, odnosno poluindividualnu ili online, podrazumeva određenu dozu fleksibilnosti, jer polaznici imaju mogućnost da se sa profesorima dogovore o dinamici, terminima i datumu početka nastave. Za grupnu nastavu je važno naglasiti da su i termini, kao i dinamika, prethodno precizno određeni od strane organizatora, tako da se uglavnom ne mogu promeniti. Uslov za organizovanje grupne nastave u bilo kojoj poslovnici, jeste prijavljivanje minimum 4 polaznika, jer je to primarni uslov da se formira grupa u toj poslovnici. Iz tog razloga se i mora sačekati da se ovaj uslov ispuni, a kako bi grupna obuka i kurs za limara mogli da budu organizovani.\nPrilikom upisivanja polaznik potpisuje ugovor sa organizatorom i tada je neophodno da lično prisustvuje, te da ponese važeći lični dokument sa fotografijom (lična karta, vozačka dozvola ili pasoš), kao i svu ostalu dokumentaciju koja je obavezna, a pod tim se misli na fotokopiju izvoda iz matične knjige rođenih, zatim na kopiju uverenja o državljanstvu, koje ne sme da bude starije od 6 meseci, odnosno dužan je i da dostavi kopiju svedočanstva osnovne škole ili diplome srednje škole. Što se tiče ličnog dokumenta, polaznik koji poseduje čipovan dokument je takođe obavezan da dostavi taj dokument koji je očitan, a kako bi prošao kroz proces identifikacije.\nNakon što polaznik završi pohađanje teorijskog, odnosno praktičnog dela, on polaže završni ispit, a tada je neophodno da dostavi potvrdu da je odradio praksu u predviđenom trajanju, odnosno da dostavi i svu obaveznu dokumentaciju. U tim situacijama, neposredno pre izrade sertifikata se prilaže i ugovor, a zatim i završni test, kao i zapisnik sa polaganja.\nŠto se tiče dokumenata koja moraju da dostave kandidati koji ne pohađaju obuku i kurs za limara u organizaciji Akademije Oxford, već samo žele da polažu završni ispit, od njih se svakako očekuje da dostave navedena obavezna dokumenta, kao i originalnu potvrdu o odrađenoj praksi ili dokaz o stečenom radnom iskustvu, ali su oni u obavezi i da na za to predviđen način izvrše i prijavljivanje polaganja završnog ispita, a posle čega se u dokumentaciju dodaje i završni ispiti i zapisnik, nakon čega se pristupa izradi sertifikata.\nMoramo da naglasimo i to da je u cenu koja je navedena uračunato samo pohađanje teorijskog dela obuke, budući da se praksa plaća odvojeno, ali isto tako i priručnik namenjen za polaganje završnog ispita, odnosno nadoknada za njegovo polaganje, kao i izrada sertifikata i dodatka sertifikatu.\nInače, u okviru završnog ispita polaznik treba da odgovori na 12 pitanja pismenim putem i na tri pitanja u usmenom delu, a osnovni uslov da bi mu bilo omogućeno polaganje jeste da je odradio stručnu praksu koja je trajala 300 i više sati, odnosno da ima dokaz da je stekao radno iskustvo u ovoj oblasti.\nA što se tiče sertifikata, kandidati moraju biti upoznati sa činjenicom da su oni ne samo priznati, već i upisivi u radnu knjižicu, ali pod određenim uslovima, uzevši u obzir da je od 01. januara 2016. uvedena zakonska novina vezana za njihovo upisivanje u radnu knjižicu. Naime, od tada isključivo Nacionalna služba za zapošljavanje vrši upisivanje elektronskim putem sertifikata, ali samo za one osobe koje se nalaze u statusu nezaposlenih lica, to jest za one koje su na njihovoj evidenciji. A svi ostali kandidati koji postanu vlasnici ovog sertifikata koji su zaposleni nemaju mogućnost da ga odmah upišu u radnu knjižicu, ali zato mogu da ga koriste bez ikakvih poteškoća, uzevši u obzir da je taj dokument potpuno priznat. Oni, inače mogu da upišu sertifikat tek kada se budu ponovo našli na evidenciji pomenute službe.\nUkoliko kandidat želi da polaže završni ispit, a u mestu u kome stanuje ne postoji naša poslovnica, on može samostalno da pronađe kompaniju u kojoj će odraditi praksu, te a ko to želi može teorijski deo da pohađa preko interneta. Završni ispit u svakom slučaju polaže u našoj poslovni, stim što se tada bira ona poslovnica koja je fizički najbliža mestu u kome taj kandidat stanuje.\nŠta sve podrazumeva obuka i kurs za limara?\nOsnovni cilj koji kurs i obuka za limara ima pred sobom je da svakog pojedinačnog polaznika u okviru teorijskog dela upozna sa svim onim detaljima koji će mu omogućiti da tako stečeno znanje primene u praktičnom delu, a nakon završetka celokupne obuke bi trebalo da svaki polaznik bude sposoban da se bavi ovim poslom i to na najbolji mogući način.\nOsnovni opis ovog zanimanja podrazumeva rad sa limom, odnosno njegovo sečenje i obradu lima, te se bave i izradom različitih elemenata i to na osnovu tumačenja tehničke dokumentacije. A vi limari tokom obavljanja svog posla se koriste različitim alatima i mašinama, pa upravo iz tog razloga će predavači da ih upoznaju najpre sa osnovnim karakteristikama lima, a zatim i sa načinom njihove obrade, odnosno sa različitim alatima i mašinama koji se tom prilikom koriste. Ali, ne samo da će upoznati osnovne karakteristike lima, već će i svi polaznici ove obuke da nauče i na koji način se vrši sečenje lima, a kako bi se izradili predmeti namenjeni različitim sferama života, budući da je tu debljina od presudnog značaja, kao i njihov sastav. Predavači će polaznicima da omoguće da se sa svim tim upoznaju, a kako bi naučili da izrađuju različite predmete od lima.\nKurs i obuka za limara podrazumevaju i upoznavanje polaznika sa čitanjem, odnosno pravilnim tumačenjem tehničke dokumentacije, budući da vrlo često izrađuju različite predmete upravo na osnovu dostavljene tehničke dokumentacije i to bez obzira da li su ti predmeti namenjeni upotrebi u domaćinstvu ili će biti isključivo ugrađeni u određeni objekat. Samim tim što će polaznici savladati sva znanja koja su potrebna za pravilno tumačenje tehničke dokumentacije, obavljanje ovog posla će ima u velikoj meri biti olakašano.\nA pored svega pomenutog, svaki polaznik će da nauči i koji se sve alati koriste, a zatim i na koji način se ti alati pravilno održavaju, kako bi po završetku ove obuke bio u mogućnosti da potpuno samostalno obavlja sve poslove za koje se kvalifikuje.\nKako se odvija nastava za vreme kursa za limara?\nKurs i obuka za limara koja zainteresovanim polaznicima pruža mogućnost da steknu i zvanično priznat sertifikat za bavljenje ovim poslom, se sastoji praktično rečeno iz dva dela, budući da oni moraju da pohađaju kako teorijski, tako i praktičan deo.\nZa praktičan deo važi pravilo da svaki pojedinačni polaznik ima dozvolu da odabere gde želi da ga pohađa. A od mogućnosti mu se nudi da praksu odradi u firmi sa kojom Akademija Oxford ima potpisan ugovor o poslovnoj saradnji, kao i da je odradi u bilo kojoj firmi sa kojom nije uspostavljen poslovni odnos. Ali, onaj polaznik koji se odluči za tu opciju, mora da dostavi i sve poslovne podatke te kompanije ovlašćenom licu odabrane poslovnice organizatora ovog kursa, jer je u tom slučaju vrlo važno da takođe bude potpisan ugovor o poslovnoj saradnji, a što će se izvršiti u najkraćem mogućem roku, posle čega on može praksu nesmetano da pohađa.\nNaglašavamo i to da organizator ove obuke garantuje za kvalitet prakse isključivo onda kada je polaznik pohađa kod njenih poslovnih partnera, a kada se tačno zna i koliko košta praktičan deo, što ne važi za drugu opciju, jer tada polaznik treba da precizira sve detalje, uključujući i cenu sa ovlašćenim licem odabrane kompanije.\nNe samo za praktičan, već i za teorijski deo u okviru ove obuke, polaznik bira koji tip nastave želi da pohađa. A ako mu najviše odgovara kurs i obuka za limara koja se odvija prema pravilima individualne i ili poluindividualne, odnosno nastave online, treba da zna da on samostalno sa svojim profesorom dogovara termine i dinamiku, to jest tačan datum kada će nastava da počne. Ipak, jedini uslov za polaznika koji ima želju da nastavi prati online, jeste da uz računar koji svakako treba da poseduje, obezbedi i stabilnu internet vezu, a da ne bi došlo do poteškoća prilikom predavanja.\nKod grupne nastave, ne samo da je prisutan nešto veći broj polaznika nego kod prethodno navedenih, to jest od četvoro do osmoro maksimalno, već su i termini, odnosno dinamika održavanja časova sasvim jasno određeni i to od strane organizatora ovog kursa. U tom slučaju svaki polaznik ima obavezu da se prilagodi navedenim terminima, a isto tako mora da zna da se ovaj vid obuke organizuje isključivo u onim poslovnicama u kojima se prijavi dovoljan broj njih, a što znači da je neophodno za formiranje grupe najmanje četiri prijavljene osobe. Kako nastojimo da izađemo u susret zahtevima svojih polaznika, to u pojedinim situacijama možemo da dozvolimo i promenu termina, pa čak i u okviru grupne nastave, ali na prvom mestu moramo da naglasimo da se to ne radi često, već u izuzetnim situacijama. Naime, ako ovaj zahtev isključivo iznesu apsolutno svi članovi jedne grupe, te ako koordinator za nastavu u odabranoj poslovnici proceni da promena termina neće uticati na ostale kurseve koji se tu odvijaju, on će da dozvoli promenu termina, ali to svakako ne treba shvatiti kao čestu praksu.\nKome je kurs za limara namenjen?\nSvako ko želi da stekne validan sertifikat za obavljanje ovog posla, a stekao je minimalno prethodno osnovno obrazovanje i o tome poseduje važeći dokaz, može da pohađa obuku i kurs za limara i to u okviru bilo koje poslovnice Akademije Oxford.\nOd prijavljenih polaznika se, uglavnom ne zahteva nikakvo prethodno predznanje iz oblasti koja je predmet obučavanja.\nKoliko traje kurs i obuka za limara?\nZvaničan nastavni program po kome se sprovodi obuka i kurs za limara predviđa da nastava traje ukupno tri meseca, a podrazumeva se da polaznik ima obavezu i da pohađa praktičan deo i to u trajanju od 300 radnih sati.\nMeđutim, kako postoje i oni polaznici koji žele da steknu sertifikat što pre, to jest da pohađaju nastavu kraće, nudi im se mogućnost da to učine na nešto intenzivniji način, a tada kurs i obuka za limara traju ukupno dva meseca. Ipak, da bi to moglo da bude izvršeno u navedenom roku, od polaznika se zahteva da praksu pohađa 40 sati na nedeljnom nivou, a to je svakog radnog dana (od ponedeljka do petka) u trajanju od po 8 sati.\nKoliko košta kurs za limara?\nCena koja je navedena za teorijski deo obuke, uključuje osim pohađanja odabranog tipa nastave i nadoknadu za polaganje završnog ispita, kao i literaturu koja je potrebna za njegovu pripremu, te izradu sertifikata i dodatka sertifikata.\nSa druge strane, cena one praktične nastave koju polaznik pohađa u kompanijama sa kojima Akademija Oxford nema potpisan ugovor o poslovno - tehničkoj saradnji isključivo zavisi od dogovora koji svaki pojedinačni polaznik bude postigao sa ovlašćenim licem odabrane kompanije.\nVreme i mesto održavanja nastave\nSvaki polaznik koji je zainteresovan da pohađa kurs i obuka za limara je informisan i da se ona sastoji od dva dela, odnosno da treba da pohađa i teorijski i praktični deo. A kako u okviru svakog od ovih delova on ima mogućnost izbora, tako upravo od toga i zavisi kada i gde se održava nastava.\nZa teorijski deo su ponuđeni grupni kursevi, odnosno individualna i poluindividualna nastava, kao i obuka online. Kada je reč o grupnoj obuci, važno je naglasiti da se one odvijaju u svakoj poslovnici organizatora u kojoj se oformi grupa, a to znači da je tada neophodno da se prijavi najmanje četiri polaznika. Ovde su i termini, kao i dinamika održavanja časova precizno i unapred određeni, tako da nisu podložni promenama.\nKod svih ostalih tipova nastave, svaki polaznik ima veliku slobodu, uzevši u obzir da se on sa koordinatorom za nastavu te poslovnice i predavačem, dogovara o datumu kada počinje kurs i obuka za limara, kao i o terminima, te o dinamici održavanja časova.\nDa bi onome ko je zainteresovan da kurs pohađa putem interneta, to bilo dozvoljeno on mora da ima računar, ali je uslov i da računar sa internetom bude spojen preko stabilne konekcije.\nKod praktičnog dela koji podrazumeva ova obuka, se od polaznika zahteva da odabere firmu u kojoj želi da je pohađa. Nudi mu se mogućnost da to bude ona firma sa kojom Akademija Oxford kao organizator kursa ima uspostavljenu poslovno - tehničku saradnju ili u bilo kojoj drugoj firmi sa kojom ne sarađujemo u tom trenutku. Za prvu varijantu je važno napomenuti da je garantovan kvalitet prakse, kao i cena o kojoj će svaki polaznik dobiti informaciju na vreme. A za drugu opciju, polaznik treba sam da se sa ovlašćenim licem odabrane kompanije dogovori i o ceni i o dinamici, kao i o terminima kada želi da pohađa praksu, stim da je tada vrlo važno da se potpiše ugovor o poslovno - tehničkoj saradnji između te kompanije i Akademije Oxford. A da bi polaznik mogao uopšte da pohađa nastavu u firmi koju odabere, od njega se zahteva da pribavi i dostavi ovlašćenom licu konkretne poslovnice organizatora sve podatke određene kompanije, a nakon čega se u najkraćem mogućem roku pristupa potpisivanju ugovora.\npolaznici zainteresovani da pohađaju kurs i obuku za limara mogu da se prijave cele godine i to direktno u jednoj od poslovnica organizatora, a isto tako mogu i da prijavu izvrše elektronskim putem, to jest da na mejl pošalju svoje podatke, odnosno da se prijave putem telefona\nprilikom upisivanja se potpisuje ugovor sa organizatorom kursa, a polaznik dužan da bude lično prisutan u konkretnoj poslovnici u tom trenutku, kao i da donese svu potrebnu dokumentaciju koja je pomenuta kao obavezna (validan lični dokument sa fotografijom, odnosno očitan lični čipovan dokument, kopija svedočanstva osnovne škole ili diplome srednje škole, kopija uverenja o državljanstvu i to isključivo ne starije od 6 meseci, fotokopija izvoda iz matične knjige rođenih)\noni kandidati koji su stekli relevantno radno iskustvo u ovoj oblasti ili pohađali praktičan deo obuke u navedenom trajanju, a nisu zainteresovani da pohađaju specijalizovani kurs koji organizuje Akademija Oxford, a ipak žele da steknu sertifikat, mogu da se prijave samo za polaganje završnog ispita, a tada je bitno da dostave uz svu obaveznu dokumentaciju i dokaz da su obavili praksu, što je zapravo potvrda koju izdaje konkretna kompanija ili može da dostavi i dokaz o stečenom radnom iskustvu\npraktični i teorijski deo se plaćaju potpuno odvojeno, a cena prakse zavisi od toga u kojoj kompaniji je polaznik pohađa\nosim pohađanja nastave, u cenu za teorijski deo je uračunato i polaganje završnog ispita, kao i izrada sertifikata i dodatka sertifikatu, ali isto tako i skripta ili priručnik za polaganje tog ispita\nsva plaćanja na koja se polaznik obavezao ugovorom, vrši direktno u poslovnici u kojoj pohađa teorijski deo kursa, odnosno u kojoj je izvršio upis\nCena kursa i obuke za limara je 15,000 RSD\nSpisak gradova za kurs i obuku za limare\nLiteratura za limare


Počele pripreme za “napad” na misteriozni objekat: Poznati jutjuber proveo 24 sata u Oblasti 51 VIDEO - Glas Srpske\nPočele pripreme za “napad” na misteriozni objekat: Poznati jutjuber proveo 24 sata u Oblasti 51 VIDEO\nB92 04.08.2019 23:32\nAmerička Jutjub zvijezda Džimi Donaldson, poznatiji kao MrBeast, kao dio svog posljednjeg izazova, proveo je 24 sata u području kome se nalazi misteriozni objekat američke vojske poznat kao Oblast 51.\nTa dobro čuvana supertajna zona, koje je dio Vazduhoplovne baze Edvards, nalazi se usred pustinje na jugozapadu Nevade još od 1955. godine, a CIA je njeno postojanje zvanično priznala tek 2013. godine.\nNedavno se na Fejsbuku pojavio događaj pod nazivom “Oblast 51, ne mogu sve da nas zaustave”, za koji se više od 1,6 miliona korisnika označilo da su “zainteresovani” da učetvuju u “jurišu” na bazu.\nMrBeast, koji na Jutujubu ima više od 22 miliona pratilaca i koji je poznat po ekstremnim izazovima koje sebi zadaje, ovoga puta je sa svojim prijateljima krenuo u “izviđanje” tog područjae.\n“Pokušavamo da provedemo 24 sata u Oblasti 51, ali nas snajperista iz kamiona posmatra”, rekao je on u snimku, pred ulazom u bazu.\nUbrzo su shvatili da im je najbolje da se pomjere odatle, pa su otišli do zadnjeg ulaza kako bi tu započeli 24-satni izazov. Tamo su naišli na druge posjetioce ove misteriozne lokacije.\nZa vrijeme koje su tamo proveli, mogli su da čuju brojne avione koji su letjeli iznad njihovih glava, ali su bili su razočarani pošto od NLO-a i vanzemaljaca nije bilo ni traga.\nEkipa se zatim popela na obližnju planinu, kako bi odatle pomoću teleskopa bolje osmotrila bazu. MrBeast je odatle počeo da planira “napad” na Oblast 51, označavajući lokacije sa kojih bi u njega trebalo krenuti.\nI pored toga što se činilo da je ovo jedan od najrizičnijih od svih njegovih dosadašnjih izazova, izgleda da MrBeast sa time nije imao problema.\nOvaj snimak je na Jutujubu za dva dana pogledalo više od 13 miliona ljudi.


Nova postavka Mocartove opere "Don Đovani" biće premijerno izvedena 22. novembra na rođendan Narodnog pozorišta u Beogradu i to u režiji i pod dirigentskom palicom gostiju iz Italije - Alberta Triolija i Marka Boemija.\nBeograd 20. novembar 2017. 23:13\nU pitanju je prva zvanična saradnja i koprodukcija između nacionalnog teatra i prve privatne opere kod nas - Madleniauma. Stoga će ovaj naslov imati još jednu premijeru, šest dana kasnije, 28. novembra, u zemunskom pozorištu, koje je nekada i bilo druga scena Narodnog pozorišta. "Don Đovani" će, kako je danas najavio Dejan Savić, direktor NP-a, i ubuduće biti na repertoaru oba teatra u Beogradu.\n"Ravnopravno smo ušli u ovu saradnju. Ovo je vrlo lep model i dobar primer kako izgleda privatno-javno partnerstvo", istakao je Savić, dodajući da, kada se podele troškovi, onda mogu da se pozovu i umetnici iz inostranstva. Tako je, uz pomenute italijanske umetnike, koji će režirati i dirigovati, deo autorske ekipe "Don Đovanija" i scenograf Ticijano Santi.\nSavić je najavio da će i ubuduće nastaviti saradnju sa Madlenianumom, i to ne samo u operi, nego i u pozorištu. On je naglasio da Narodno pozorište ovom premijerom zaokružuje korpus velikih Mocartovih opera kojem još nedostaje "Tako čine sve".\nAndrej Rackov, direktor Madlenianuma, objasnio je da su Savić i on, posle dugih pregovora, izabrali ovaj naslov za zajedničku produkciju jer je "Don Đovani" opera koju svaki teatar treba da ima na svom repertoaru. On je naglasio da će pred publikom biti odlični pevači koje predvode vrhunski umetnici, te da će ova produkcija biti nešto drugačije u odnosu na ono što je publika navikla da vidi.\nOperski pevač Vladimir Andrić igraće Don Đovanija i u Narodnom pozorištu i u Madlenianumu. Ovaj bariton jedan je od retkih umetnika koji je učestvovao i u poslednjoj postavci ove Mocartove opere u nacionalnom teatru, čija je premijera bila pre tačno 11 godina. I tada je igrao naslovnu ulogu. "Verujem da ćemo nadmašiti ono što smo prošli put radili. Ova produkcija na višem vizuelnom i umetničkom nivou, zato što su ozbiljni ljudi u svakom segmentu rada", istakao je Andrić. On je dodao da je nova postavka "Don Đovanija" izuzetna stvar za ceo grad. "To je jedna od onih vrhunskih opera koja treba da postoje na repertoaru svake ozbiljne kuće", istakao je Andrić.\nSopran Snežana Savičić Sekulić igraće Dona Anu u postavci u Narodnom pozorištu. Ona je istakla da je je reč o najizazovnijoj ulozi za nju do sada, budući da ona zahteva dve pevačice za dva čina opere. "To je zahtevna, lepa i slojevita uloga i treba imati mnogo iskustva da bi se ona otpevala", kaže ova operska pevačica.\nIntrigantni legendarni španski plemić i beskrupulozni zavodnik Don Huan (poznat i kao Don Žuan) poslužio je Mocartu da stvori, kako je sam govorio, svoju najozbiljniju operu. Sam Don Đovani je oblikovan kao prvi "libertinski" operski heroj - antijunak bez ideala i skrupula, koga pokreću individualizam i želja za zadovoljstvima. Ova opera u dva čina, za koju je libreto napisao Lorenco da Ponte, premijerno je izvedena 29. oktobra 1787. godine u Državnom pozorištu u Pragu. U Narodnom pozorištu u Beogradu do sada je imala četiri premijerne postavke, i to - 1938, 1953, 1982. i 2006. godine.\nPremijera u Narodnom pozorištu zakazana je za 19 sati, dok u Madlenianumu počinje u 19.30. "Don Đovani" će imati prvo gostovanje već 27. decembra u Nacionalnoj operi u Temišvaru.\nNarodno pozorište obeležiće 22. novembra 149. rođendan, najavio je Dejan Savić podsetivši da ih sledeće godine očekuje veliki jubilej - 150 godina postojanja, dok će 2020. obeležiti sto godina opere. Povodom rođendana, u Narodnom pozorištu narednih dana biće održan sastanak Balkan Opera Netnjork, na kome će razgovarati direktori operskih kuća sa čitavog Balkana, kao i predstavnici onih teatara i festivala sa kojima NP ima već potpisan protokol o saradnji.


NATO PROTIV ODLUKE KOSOVA: Ukoliko formirate vojsku, spremite se i za opasne posledice! | Vesti Dana\nGeneralni sekretar NATO Jens Stoltenberg izjavio je danas da pokušaj vlasti u Prištini da Bezbednosne snage Kosova, protivno savetima NATO saveznika, pretvore u armiju „može imati ozbiljne posledice po evro-atlantske integracije Kosova“.\nGeneralni sekretar Atlantskog saveza je upozorio takođe da carine Prištine od 100 odsto na uvoz iz Srbije i BiH „izazivaju nove podele“ i da „takvi koraci dovode dijalog Beograd-Priština, uz posredovanje EU, u još težu situaciju“.\nOn je pozvao Prištinu i Beograd da se uzdrže od provokativnih mera i poruka.\nČelnik NATO je podvukao da prištinske vlasti sad to nastoje da učine,„suprotno savetima mnogih NATO saveznika i bez uključivanja svih činilaca“ i ponovo predočio da, ukoliko bi došlo do promene mandata BSK, „NATO bi morao da preispita ravan angažovanja na Kosovu“.\nOn je to rekao pošto su šefovi diplomatija Atlantskog saveza zajedno s visokom predstavnicom Federikom Mogerini razmotrili „saradnju sa Zapadnim Balkanom“, područjem „od ključne važnosti za evropsku bezbednost“, kako je to izjavila Mogerini.


Vujović: Političke, medijske i vjerske institucije permanentno rade na destabilizaciji prilika u regionu\n"Formirati Odbor za praćenje inostranog uplitanja u demokratske procese"\nSocijaldemokratska partija iskazuje punu podršku inicijativi Centra za demokratsku tranziciju povodom formiranja parlamentarnog Odbora za praćenje inostranog uplitanja u demokratske procese, saopštio je danas generalni sekretar SDP-a Ivan Vujović.\nPodnaslov: "Formirati Odbor za praćenje inostranog uplitanja u demokratske procese"\nTizer: Socijaldemokratska partija iskazuje punu podršku inicijativi Centra za demokratsku tranziciju povodom formiranja parlamentarnog Odbora za praćenje inostranog uplitanja u demokratske procese, saopštio je danas generalni sekretar SDP-a Ivan Vujović.\n10.06.2022 - 15:11 | *\n10.06.2022 - 15:11\nU toj partiji se nadaju da će se inicijativa, pretočena u formalni predlog akta, što prije naći na dnevnom redu Skupštine Crne Gore, na čemu će, naglašavaju, insistirati poslanici SDP-a.\n"Crna Gora je posebno posljednjih godina postala meta raznih štetnih i malignih uticaja od strane pojedinih adresa koje permanentno rade na destabilizaciji prilika u regionu Zapadnog Balkana. Taj uticaj se sprovodi kroz razne forme, a strukture koje su na usluzi toj vrsti destrukcije su razne, od političkih, medijskih pa do vjerskih institucija", navodi Vujović.\nTo je, dodaje, veoma eksplicitno naznačeno i u Rezoluciji Evropskog parlamenta o inostranom uplitanju u demokratske procese iz marta ove godine.\n"SDP očekuje da će se ova inicijativa, pretočena u formalni predlog akta, što prije naći na dnevnom redu i biti usvojena u Skupštini Crne Gore", poručio je Vujović.\nTagovi: Ivan Vujović, Socijaldemokratska partija SDP


Izvor: SrbijaDanas.com, 10.Maj.2021, 10:19\nMinistar Vulin potvrdio slutnje.\n- Nijedan zločin klana Belivuk - Miljković >> Pročitaj celu vest na sajtu SrbijaDanas.com << neće ostati nerasvetljen. Nakon što smo u kući strave u Ritopeku pronašli tajnu prostoriju u kojoj se osim oružja i eksploziva nalazila industrijska mašina za mlevenje mesa, pripadnici Ministarstva unutrašnjih poslova i Tužilaštva za organizovani kriminal definitivno su potvrdili da se u toj mašini nalazilo više DNK različitih žrtava ovog klana - istakao je ministar Vulin.\nPodsetimo, u vikendici klana Velje Nevolje u Ritopeku pronađena je mašina za mlevenje mesa, sakrivena u tajnoj sobi, a ona je poslata na veštačenje bioloških tragova kako bi se utvrdilo da li je korišćena nakon likvidacija žrtava.\nStručna javnost saglasna je da se ovakav način "uklanjanja tragova" retko sreće u kriminalu, ali da je na našem podneblju već viđen.\nBlic: DNK OSTACI U MAŠINI ZA MLEVENJE MESA MUP otkrio šokantne detalje iz KUĆE STRAVE u Ritopeku koju je koristio klan Velje Nevolje (VIDEO)\nRadio Televizija Vojvodine: Veštačenje pokazalo više različitih DNK na mašini za mlevenje mesa nađenoj u Ritopeku


Istraživanje: Zorana Mihajlović, Ljajić i Dačić najkomunikativniji - Društvo - Dnevni list Danas\nPočetna » Društvo » Istraživanje: Zorana Mihajlović, Ljajić i Dačić najkomunikativniji\n0Piše: Danas Online 07. marta 2018. 12.16 Izmenjeno: 12.23\nIilustracija: Karikatura Dušan Gađanski, "Pragma"\nRezultati su tradicionalnog istraživanja „Novinar – Vaš prijatelj“ koje je, sedamnaesti put za redom, tokom decembra 2017. i januara ove godine, sprovela PR agencija „Pragma“.\nMeđu javnim ličnostima koje su tokom 2017. godine – prema mišljenju novinara najrelevantnijih srpskih medija – vidljivo promenile svoj imidž u odnosu na prethodni period, nezavisno od toga da li „na bolje“ ili „na gore“, izdvojili su se premijerka Ana Brnabić, Bogoljub Karić i Miloš Vazura.\nMeđu državnim i političkim institucijama najbolje odnose s medijima imali su: Ministarstvo građevinarstva, saobraćaja i infrastrukture, Ministarstvo poljoprivrede i zaštite životne sredine, Ministarstvo trgovine, turizma i telekomunikacija, Ministarstvo državne uprave i lokalne samouprave, Poverenik za informacije od javnog značaja i zaštitu podataka, Kancelarija poverenika za zaštitu ravnopravnosti, Privredna komora Srbije i Narodna banka Srbije, dok se među političkim strankama izdvojila Demokratska stranka, navodi u saopštenju “Pragma”.\nU kategoriji gradskih institucija i preduzeća, najupečatljiviji su Beogradski sajam i JKP ’’Zelenilo – Beograd’’, a od profitnih (privrednih) organizacija koje su najbolje komunicirale s medijima, najviše su ocenjeni Banka Inteza i MK Mountain Resort.\nMeđu neprofitnim organizacijama novinari su izdvojili Jukom, a od sportskih Fudbalski savez Srbije i FK „Partizan“.\nOrganizovani događaji koji su, prema oceni novinara, obeležili prošlu godinu u Srbiji su: predsednički izbori, koncert Nika Kejva u beogradskoj „Areni“ i fudbalska utakmica Crvena zvezda – Keln.\nOvo su samo neki od rezultata istraživanja stavova 300 novinara srpskih medija. U tradicionalnom istraživanju “Novinar – Vaš prijatelj” koje, krajem svake godine, sprovodi PR agencija „Pragma“, ispitanici analiziraju kvalitet odnosa s medijima organizacija i javnih ličnosti u više kategorija: državne institucije, političke organizacije, privredne i neprivredne organizacije, političke i ostale javne ličnosti, a biraju se i organizacije koje imaju najbolje kanale i sredstva komunikacije s novinarima.\nIstraživanje, javne licnosti, pragma\nI dalje bez rešenja za probleme samostalnih umetnika


Nabavljena savremena laboratorija za analizu hercegovačkih proizvoda | Trebinje Live\nNabavljena savremena laboratorija za analizu hercegovačkih proizvoda\nGrad Trebinje nabavio je novu laboratorijsku opremu u vrijednosti 60.000 KM, uz pomoć koje će biti vršene detaljne analize proizvoda iz "Hercegovačke kuće", što će omogućiti da svaki proizvod ima potpunu deklaraciju i biće spreman za izvoz van granica BiH.\nGradonačelnik Trebinja Mirko Ćurić rekao je da je projekat "Hercegovačke kuće" pokrenuo provjeru kvaliteta hrane, te da se prehrambeni proizvodi već dvije godine detaljno kontrolišu, ali nabavka ove moderne i naprednije opreme je od velikog značaja.\n"Analize urađene ovdje mnogo će značiti za izvoz naših proizvoda izvan BiH", naglasio je Ćurić.\nOn je dodao da je ideja ranije nastala, te da su postojale određene finansijske teškoće.\n"Odlučili smo se da podržimo ovaj projekat sa najvećim iznosom sredstava, u saradnji sa `Elektroprivredom Republike Srpske`, `Hidroelektranama na Trebišnjici` i `Hidroelektranom Dabar`", rekao je Ćurić.\nOn je istakao da će sa nabavkom ove opreme "Hercegovačka kuća" u Trebinju i Banjaluci proširiti asortiman svojih proizvoda.\nĆurić je podsjetio na plan da se "Hercegovačka kuća" otvori i izvan Srpske.\nDirektor Agrarnog fonda Trebinje Veselin Dutina rekao je da će ova oprema mnogo značiti jer se do sada nisu mogle vršiti detaljne analize proizvoda, neophodne za deklaraciju na proizvodu.\n"Do sada smo imali mogućnost mikrobiološke analize i dio hemijskih analiza sa ranijom opremom", dodao je Dutina.\nOn je naveo da će sa analizama u novoj labaratoriji svaki hercegovački proizvod imati potpunu deklaraciju koja će omogućiti izvoz na mnoga tržišta.\nNova oprema je smještena u prostorijama regionalnog centra Instituta za javno zdravstvo u Trebinju.\nRukovodilac trebinjskog regionalnog centra Instituta za javno zdravstvo Republike Srpske Danijela Jelić rekla je da će im ova oprema značiti jer će moći da vrše sveobuhvatne analize ispitivanja namirnica od malih proizvođača.\n"Na raspolaganju smo Agrarnom fondu tako da smo zajedničkim trudom podigli kvalitet proizvoda dostupnih u `Hercegovačkoj kući`", istakla je Jelićeva.\nTAGOVI: Privreda Agrarni fond Mirko Curic Veselin Dutina\nĆurić sa Šeranićem - Proširuje se kapacitet trebinjske Bolnice, formira se kovid odjeljenje u Nevesinju\nKorona, poljoprivreda i turizam u fokusu razgovora Ćurića i šefa Delegacije EU\n145 godina od slavnog ustanka - "Nevesinjska puška" ponos svekolikog srpstva\nBuha - Primili smo pacijenta kome snimak pluća prikazuje da ih skoro i nema, pozivam građane da poštuju propisane mjere